hotchpotch/miracl-hf-unified huggingface dataset:
রাইন-নেকার এস-বান
রাইন-নেকার এস-বান ( "এস্‌বান্‌ রায়্‌ন্‌নেকা") জার্মানির রাইন-নেকার এলাকার পৌর রেল পরিবহন ব্যবস্থার মেরুদণ্ড, যা মানহাইম (Mannheim "মান্‌হায়্‌ম্‌"), হাইডেলবের্গ (Heidelberg "হায়্‌ডেল্‌বেয়াক্‌") এবং লুডভিগ্‌সহাফেন (Ludwigshaven "লুট্‌ভ়িক্স্‌হাফ়েন্‌") শহরগুলিকে সেবা প্রদান করছে।
এই এস-বানটি রাইনলান্ড-প্‌ফাল্‌ৎস (Rheinland-Pfalz "রায়্‌ন্‌লান্ট্‌ প্‌ফ়াল্‌ৎস্‌"), বাডেন-ভুর্টেমবের্গ (Baden-Württemburg "বাডেন্‌ ভ়্যুয়াটেম্‌বুয়াক্‌"), জারলান্ড (Saarland "জ়ালান্ট্‌"), এবং হেসে (Hesse "হেসে") অঙ্গরাজ্যের অংশবিশেষে প্রায় ২৯০ কিমি পথ জুড়ে অবস্থিত। ব্যবস্থাটিতে ৭৭টি স্টেশন আছে।
ভুপার্টালের ঝুলন্ত রেলপথ
ভুপার্টালের ঝুলন্ত রেলপথ ( "ভুপার্টালার শ্‌ভেবেবান") জার্মানির ভুপার্টাল শহরকে সেবা প্রদানকারী একটি ঝুলন্ত মনোরেল ব্যবস্থা। এটি বিশ্বের প্রাচীনতম ঝুলন্ত রেলগাড়িবিশিষ্ট মনোরেল।
জার্মান প্রকৌশলী ও উদ্ভাবক অয়গেন লাঙেন (Eugen Langen) ব্যবস্থাটি নকশা করেন; তার উদ্দেশ্য ছিল ব্যবস্থাটির নকশা বার্লিন শহরকে বিক্রি করা। ১৮৯৭ থেকে ১৯০৩ সালের মধ্যে বার্মেন (Barmen), এলবারফেল্ড (Elberfeld) এবং ভুপার্টাল-ফোভিংকেল (Wuppertal-Vohwinkel) ভূমি থেকে উঁচুতে অবস্থিত বিরতিস্থলগুলি নির্মাণ করা হয়। ১৯০১ সালে প্রথম রেলপথটি চালু করা হয়। ব্যবস্থাটি আজও চালু আছে এবং প্রতি বছর এটি ২ কোটি ৫০ লক্ষ যাত্রী পরিবহন করে (২০০৮ সালের হিসাব অনুযায়ী)।
ঝুলন্ত রেলপথটির মোট দৈর্ঘ্য । এটির দীর্ঘ একটি অংশ ভূমি থেকে প্রায় উচ্চতায় ভুপার নদীর উপর দিয়ে ওবারবার্মেন এবং জনবর্নার ষ্ট্রাসে রাস্তাগুলির মাঝ দিয়ে চলে গেছে। এছাড়া জনবর্নার ষ্ট্রাসে এবং ফোভিংকেলের মধ্যবর্তী উপত্যকা রাস্তাটির উপর দিয়ে উচ্চতায় দীর্ঘ আরেকটি অংশ অবস্থিত। একটি পর্যায়ে রেলপথটি বুন্ডেসআউটোবান ৪৬ নামক মহাসড়কটিকে অতিক্রম করেছে। সমস্ত পথটি অতিক্রম করতে ৩০ মিনিট প্রয়োজন হয়। ফেরকের্সফেরবুন্ড রাইন-রুর (ফাও এর এর) নামক পরিবহন সংস্থা এই ঝুলন্ত রেলব্যবস্থাটির পরিচালনার দায়িত্বে আছে।
আথেন্স-পিরায়ুস ইলেকট্রিক রেলওয়ে
আথেন্স-পিরায়ুস ইলেকট্রিক রেলওয়ে গ্রিসের রাজধানী আথেন্সের প্রথম দ্রুত পরিবহন ব্যবস্থা। বর্তমানে এটি বৃহত্তর আথেন্স মেট্রো ব্যবস্থার ১নং লাইন গঠন করেছে। এটি ২৬ কিলোমিটার দীর্ঘ এবং এর উপরে ২৪টি স্টেশন আছে। এটি ১৮৬৯ সালে প্রথম চালু হয়।
আত্তিকো মেট্রো
আত্তিকো মেট্রো বা আথেন্স মেট্রো গ্রিসের রাজধানী এথেন্সের গণপরিবহন ব্যবস্থা। এটি প্রধানত ট্রাম নেট ওয়ার্ক। ২০১০ পর্যন্ত এথেন্সে তিনটি পৃথক রুটে ট্রাম সার্ভিস চালু আছে যা পুরো এথেন্স শহরের বিভিন্ন স্থানকে যুক্ত করেছে। তিন রকম টিকেট ব্যবহার করে এই সার্ভিস ব্যবহার করা যায়। একটি হলো সিঙ্গেল ট্রিপ টিকেট, দ্বিতীয়টি হলো ডে টিকেট এবং তৃতীয় হলো মাসিক টিকেট। ট্রাম স্টপে স্থাপিত টিকেট ভেন্ডিং মেশিনে, এবং সংলগ্ন ছোট দোকানসূহে টিকেট ক্রয় করা যায়।
বুদাপেশ্‌ৎ মেট্রো
বুদাপেশ্‌ৎ মেট্রো (হাঙ্গেরীয় ভাষায়: Budapesti metró) হাঙ্গেরির রাজধানী বুদাপেশ্‌ৎ শহরের রেলওয়েভিত্তিক যাত্রী পরিবহন ব্যবস্থা। চারটি লাইন নিয়ে ব্যবস্থাটি গঠিত। ১৮৯৬ খ্রিস্টাব্দে স্থাপিত এই পাতাল রেল পরিষেবাটি বিশ্বের ২য় প্রাচীনতম মেট্রো ব্যবস্থা। মেট্রোর বিখ্যাত ১নং লাইনটিকে ইউনেস্কো বিশ্ব ঐতিহ্যবাহী স্থান ঘোষণা করা হয়েছে।
ডাবলিন মেট্রো
ডাবলিন মেট্রো আয়ারল্যান্ডের রাজধানী ডাবলিনকে সেবা প্রদানকারী একটি দ্রুত পরিবহন ব্যবস্থা। বর্তমানে এটি পরিকল্পনা পর্যায়ে আছে। বর্তমানে মেট্রো নর্থ,মেট্রো সাউথ এবং মেট্রো ওয়েস্ট নামে ৩টি লাইন নির্মাণের পরিকল্পনা আছে। এগুলিকে একটি বৃহত্তর রেল নেটওয়ার্কের অংশ হিসেবে গড়ে তোলা হবে।
কাতানিয়া মেট্রো
কাতানিয়া মেট্রো ( "মেত্রোপোলিতানা দি কাতানিয়া") ইতালির সিসিলি দ্বীপের কাতানিয়া শহরকে সেবা প্রদানকারী দ্রুত পরিবহন ব্যবস্থা। এটি ১৯৯৯ সালের ২৭শে জুন তারিখ থেকে চালু হয়েছে। প্রায় ৪ কিলোমিটার দীর্ঘ একটি লাইন নিয়ে মেট্রোটি গঠিত। লাইনটির অধিকাংশই ভূগর্ভে অবস্থিত (বোর্গো এবং গালাতেয়া স্টেশনগুলির মধ্যে)। লাইনটির প্রায় অর্ধেক দৈর্ঘ্যে মাত্র একটি ট্র্যাক বিদ্যমান বলে প্রতি ১৫ মিনিট অন্তর অন্তর ট্রেন ছাড়ে।
জেনোয়া মেট্রো
জেনোয়া মেট্রো () ইউরোপ মহাদেশের ইতালি রাষ্ট্রের জেনোয়া শহরকে সেবা প্রদানকারী দ্রুতগামী গণপরিবহন ব্যবস্থা। এটির একটিমাত্র লাইনের দৈর্ঘ্য এবং স্টেশনসংখ্যা ৮। ১৯৯০ সালে ফুটবল বিশ্বকাপের ঠিক আগে পাতালরেলটি চালু হয়। বছরে ১ কোটির বেশি যাত্রী এটি ব্যবহার করেন।
নাপোলি মেট্রো
নাপোলি মেট্রো () ইতালির নাপোলি বা নেপল্‌স শহরকে সেবা প্রদানকারী দ্রুতগামী গণপরিবহন ব্যবস্থা। এই ব্যবস্থাতে ৩টি লাইন (মোট দৈর্ঘ্য ), ২৬টি বিরতিস্থল বা স্টেশন এবং প্রতি বছর ৪ কোটি ৬০ লক্ষ যাত্রী এটি ব্যবহার করেন।
রোম মেট্রো
রোম মেট্রো () ইতালির রাজধানী রোম শহরকে সেবা প্রদানকারী দ্রুতগামী গণপরিবহন ব্যবস্থা। এটি ইতালির প্রাচীনতম এরকম ব্যবস্থা; ১৯৫৫ সালে এটিকে উদ্বোধন করা হয়। মেট্রোটি তিনটি লাইন বা চক্রপথ নিয়ে গঠিত - এ (কমলা), বি (নীল) এবং সি (সবুজ)। এগুলির মোট দৈর্ঘ্য । ব্যবস্থাটিতে মোট ৭৩টি বিরতিস্থল বা স্টেশন আছে।
আমস্টার্ডাম মেট্রো
ইউরোপ মহাদেশের নেদারল্যান্ড রাষ্ট্রের রাজধানী অ্যামস্টারডামের পাতাল ট্রেন ব্যবস্থার নাম আমস্টার্ডাম মেট্রো। ব্যবস্থাটিতে ৪টি পথ বা লাইন আছে যাদের মোট দৈর্ঘ্য ৪২.৫ কিলোমিটার। লাইনগুলিতে মোট ৫২টি বিরতিস্থল বা স্টেশন আছে।
অসলো টি-বেন
অসলো পাতাল রেল (নরওয়েজীয়: Oslo Tunnelbane "উশ্‌লো ত্যুন্নেল্‌বানে" বা T-bane "তে-বানে") নরওয়ের, অসলো শহরের পরিবহন ব্যবস্থা। অসলো নগর কর্তৃপক্ষের একটি প্রতিষ্ঠান "অসলো টি-বেন্নেড্রিফট" এই পরিবহন ব্যবস্থা পরিচালনা করে থাকে। ২০০৫ সাল পর্যন্ত এই নেটওয়ার্ক পাঁচটি লাইনে বিভক্ত ছিল যার সবকটিই শহরের কেন্দ্র দিয়ে গিয়েছে।
১৯৬৬ সালে স্থাপিত মূল "টি-বেন" পূর্বাঞ্চলীয় উপশহর থেকে শহরের কেন্দ্রের সাথে যুক্ত ছিল। এটি চারটি লাইন নিয়ে গঠি ছিল। পরে পুর্বাঞ্চলীয় লাইনের সাথে পশ্চিমাঞ্চলীয় লাইন (পূর্বে ট্রাম লাইন ছিল) যুক্ত করা হয়। এভাবে এই ব্যবস্থা মেট্রো পরিবহন হিসেবে গড়ে উঠেছে।
ওয়ারস' মেট্রো
ওয়ারস' মেট্রো () ইউরোপের সবচেয়ে সাম্প্রতিক মেট্রোগুলির একটি। এটি পোল্যান্ডের প্রথম ও একমাত্র মেট্রো। ১৯৯৫ সালে এটি চালু হয় এবং বর্তমানে এটিতে মাত্র একটি উত্তর-দক্ষিণ লাইন আছে। লাইনটি কেন্দ্রীয় ওয়ারস'-কে দক্ষিণের ঘন জনবসতিপূর্ণ শহরতলীকে সংযুক্ত করেছে।
লিসবন মেট্রো
লিসবন মেট্রো () পর্তুগালের রাজধানী লিসবন শহরকে সেবা প্রদানকারী দ্রুতগামী গণপরিবহন ব্যবস্থা। এটি পর্তুগালের সর্বপ্রথম পাতালরেল ব্যবস্থা। এটি ১৯৫৯ সালে চালু হয় এবং বর্তমানে এটিতে ৪টি লাইন, ৫৬টি স্টেশন আছে এবং লাইনের মোট দৈর্ঘ্য ।
পোর্তু মেট্রো
পোর্তু মেট্রো () পর্তুগালের পোর্তু শহরের দ্রুত পরিবহন ব্যবস্থা। এটি কেন্দ্রীয় শহরে মাটির নিচে এবং শহরতলীতে মাটির উপর দিয়ে বিস্তৃত। মেট্রোটি ২০০২ সালে প্রতিষ্ঠা করা হয়।
বুখারেস্ট মেট্রো
বুখারেস্ট মেট্রো (রোমানীয় ভাষায়: Metroul Bucureşti) রোমানিয়ার রাজধানী বুখারেস্টকে সেবা প্রদানকারী একটি পাতাল ট্রেন ব্যবস্থা। মেট্রোরেক্স নামের সংস্থা এটি পরিচালনা করেন। কিমি দীর্ঘ ও ৫৩টি স্টেশনবিশিষ্ট এই নেটওয়ার্ক প্রতিদিন প্রায় পাঁচ লক্ষ যাত্রী ব্যবহার করেন। ১৯৭৯ সালের ১৬ই নম্ভেম্বর এটির উদ্বোধন হয়।
চেলিয়াবিন্‌স্ক মেট্রো
চেলিয়াবিন্‌স্ক মেট্রো রাশিয়ার চেলিয়াবিন্‌স্ক শহরে নির্মীয়মান একটি পাতাল ট্রেন ব্যবস্থা। ১৯৬০-এর দশক থেকে এর পরিকল্পনা শুরু হয় এবং ১৯৯৩ সালে নির্মাণকাজ আরম্ভ হয়। প্রথম তিনটি স্টেশন ২০০৭ সালে খোলার কথা থাকলেও এগুলির মুক্তি ২০১০ সাল পর্যন্ত পিছিয়ে দেয়া হয়েছে। ২০১৯ সালে চারটি স্টেশন নিয়ে প্রথম লাইনটি খোলার সিদ্ধান্ত নেওয়া হয়েছে।
কাজান মেট্রো
কাজান মেট্রো (; ) রাশিয়ার তাতারস্তান রাজ্যের কাজান শহরকে সেবা প্রদানকারী একটি দ্রুতগামী গণপরিবহন ব্যবস্থা। ২০০৫ সালের ২৭শে আগস্ট এটি চালু করা হয়। এটি রাশিয়ার ৭ম মেট্রো ব্যবস্থা এবং সোভিয়েত ইউনিয়ন ভেঙে যাবার পর রাশিয়ার প্রথম নতুন মেট্রো। একটিমাত্র লাইন (দৈর্ঘ্য ) এবং ১০টি বিরতিস্থলবিশিষ্ট এই পাতালরেল ব্যবস্থাটি প্রতিবছর ৩ কোটিরও বেশি যাত্রী ব্যবহার করেন।
নোভোসিবির্স্ক মেট্রো
নোভোসিবির্স্ক মেট্রো রাশিয়ার ৩য় বৃহত্তম শহর নোভোসিবির্স্ক-কে সেবা প্রদানকারী দ্রুত পরিবহন ব্যবস্থা। ১৯৮৬ সালে ৫টি স্টেশন নিয়ে এটি চালু হয়। ১৯৯০-এর দশকে সম্প্রসারণ কাজ থেমে গেলেও বর্তমানে এটিকে আবার উন্নয়নের প্রকল্প হাতে নেওয়া হয়েছে। বর্তমানে ব্যবস্থাটির রেলপথের মোট দৈর্ঘ্য এবং এতে ১৩টি বিরতিস্থল বা স্টেশন আছে। প্রতিদিন গড়ে আনুমানিক ২ লক্ষ ২৫ হাজার যাত্রী এটি ব্যবহার করেন।
সেন্ট পিটার্সবার্গ মেট্রো
সেন্ট পিটার্সবার্গ মেট্রো () রাশিয়ার সেন্ট পিটার্সবার্গ শহরকে সেবা প্রদানকারী একটি পাতাল ট্রেন ব্যবস্থা। এটি অতীতে লেনিনগ্রাদ মেট্রো নামে পরিচিত ছিল। এই মেট্রোতে সোভিয়েত শিল্পকলার প্রচুর নিদর্শন দেখতে পাওয়া যায়। মেট্রোটি পৃথিবীর সবচেয়ে গভীরে অবস্থিত পাতাল ট্রেন ব্যবস্থা। প্রতিদিন প্রায় ৩০ লক্ষ যাত্রী এই মেট্রো ব্যবহার করে। এটি বিশ্বের ১১শ ব্যস্ততম মেট্রো।
সামারা মেট্রো
সামারা মেট্রো () রাশিয়ার সামারা শহরকে সেবা প্রদানকারী দ্রুত পরিবহন ব্যবস্থা। এটি ১৯৮৭ সালে চালু হয়। মেট্রোটিতে একটি লাইন এবং ৯টি স্টেশন আছে। ১০.২ কিমি দীর্ঘ উভমুখী রেললাইন নিয়ে মেট্রোটি গঠিত।
ইয়েকাতেরিনবুর্গ মেট্রো
ইয়েকাতেরিনবার্গ মেট্রো () রাশিয়ার ইয়েকাতেরিনবুর্গ শহরকে সেবা প্রদানকারী দ্রুতগামী গণপরিবহন ব্যবস্থা। মেট্রোটি ১৯৯১ সালের ২৬শে এপ্রিল চালু হয়। এটি প্রাক্তন সোভিয়েত ইউনিয়নের ত্রয়োদশ এবং সর্বশেষ নির্মিত পাতালরেল ব্যবস্থা। এটির রেলপথের মোট দৈর্ঘ্য । এটিতে ৯টি বিরতিস্থল বা স্টেশন আছে এবং প্রতিদিন প্রায় ১ লক্ষ ৩০ হাজার যাত্রী এটি ব্যবহার করেন।
ইউসেবিও
ইউসেবিও, পুরো নাম "ইউসেবিও দা সিলভা ফেরেইরা", (জন্ম: জানুয়ারি ২৫, ১৯৪২, মোজাম্বিক, মৃত্যু:৫ জানুয়ারি ২০১৪) একজন প্রাক্তন পর্তুগীজ ফুটবলার। ভক্তরা তাকে 'কালো চিতা' () বলে থাকে। প্রচন্ড গতি, চমৎকার ড্রিবলিং আর নিঁখুত শুটিং-এর জন্য বিখ্যাত এই ফুটবলারকে ফুটবল ইতিহাসের অন্যতম সেরা খেলোয়াড় হিসেবে বিবেচনা করা হয়। এই স্ট্রাইকার ৪১টি আন্তর্জাতিক গোল করেছিলেন মাত্র ৬৪ ম্যাচে। তিনি তার ফুটবলীয় জীবনে ৭৪৫টি পেশাদার ম্যাচ খেলে ৭৩৩টি গোল করেছিলেন।
ইউসেবিও দা সিলভা ফেরেইরার জন্ম দ্বিতীয় বিশ্বযুদ্ধের সময় ২৫ জানুয়ারি ১৯৪২ সালে পর্তুগালের তৎকালীন উপনিবেশ মোজাম্বিকের মাপুতো শহরে। বাবা লোরিন্দো অ্যান্টনিও দা সিলভা ফেরেইরার ছিলেন অ্যাঙ্গোলিয়ান রেল শ্রমিক। এবং মা এলিসা বেনি ছিলেন আফ্রিকান কৃষ্ণাঙ্গ। তিনি তার ভাই বোনদের মধ্যে চতুর্থ ছিলেন। ছোটবেলা থেকেই ইউসেবিওর ছিল ফুটবলের অদম্য নেশা।
ক্লাব ফুটবলে বিভিন্ন ক্লাবে খেললেও ক্যারিয়ার সেরা সময়ের সম্পূর্ণটাই খেলেছেন পর্তুগালের বেনফিকা ক্লাবে। এই ক্লাবের হয়ে ৩০১টি ম্যাচে তিনি ৩১৭টি গোল করেছেন। বেনফিকার হয়ে তিনি ১৫ বছর খেলেন। এসময় ১০টি লিগ চ্যাম্পিয়নশিপস ও পাঁচটি পর্তুগিজ কাপ এবং ১৯৬২ সালে ইউরোপিয়ান কাপ জেতেন ইউসেবিও। বেনফিকার হয়ে তিনি ১৯৬২ ইউরপীয় বর্ষসেরা ফুটবলারের খেতাব অর্জন করেন।
পর্তুগাল জাতীয় দলের হয়ে ১৯৬১ থেকে ১৯৭৩ সালের মধ্যে মোট ৬৪টি খেলায় তার গোলসংখ্যা ৪১। ১৯৬৬ সালের বিশ্বকাপে পর্তুগালের তৃতীয় স্থান লাভের পেছনে প্রধান ভূমিকা রেখেছেন। এই আসরে তিনি ৬ ম্যচ খেলে ৯টি গোল করে সর্বোচ্চ গোলদাতা হন। এর মাঝে বিশেষভাবে স্মরণীয় উত্তর কোরিয়ার বিপক্ষে পর্তুগালের কোয়ার্টার ফাইনাল খেলাটি। এতে মাত্র ২৪ মিনিটের মধ্যে উত্তর কোরিয়া ৩-০ গোলে এগিয়ে যায়। এরপরও পর্তুগাল ম্যাচ জেতে ৫-৩ গোলে, যার ৪টি গোল একাই করেছিলেন ইউসেবিও। ইংল্যান্ডের কাছে সেমিফাইনালে ২-১ গোলে হারের পর তৎকালীন সোভিয়েত ইউনিয়নকে ২-১ গোলে হারিয়ে আসরে তৃতীয় হয় পর্তুগাল।
ফুটবল জগৎে অনেক কীর্তি গড়ে অমর হয়ে থাকলেও ইউসেবিও হৃদরোগের সাথে প্রতিদ্বন্দ্ব্বীতায় কীর্তি গড়তে পারলেননা। ২০১৪ সালের ৫ জানুয়ারি তিনি ৭১ বছর বয়সেই না ফেরার দেশে চলে যান। তার মৃত্যুতে ফুটবল অঙ্গণে স্তব্ধতা নেমে আসে। তার মৃত্যুতে বর্তমান পর্তুগীজ ও রিয়াল তারকা ক্রিস্টিয়ানো রোনালদো, সাবেক পর্তুগীজ ফুটবলার লুইস ফিগো, সাবেক পর্তুগীজ ও বর্তমান চেলসি কোচ হোসে মরিনহো, ফিফা সভাপতি সেপ ব্ল্যাটার, পর্তুগীজ রাষ্ট্রপতি সহ অনেকে শোক জ্ঞাপন করেন। ক্রিস্টিয়ানো রোনালদো টুইটে বলেনঃ মৃত্যুর পর ভক্তদের শ্রদ্ধা জানানোর জন্য তার কফিন বানফিকোর পতাকা জড়িয়ে বানফিকো ক্লাব স্টেডিয়ামে রাখা হয়।
মাদ্রিদ মেট্রো
মাদ্রিদ মেট্রো () স্পেনের রাজধানী শহর মাদ্রিদকে সেবা প্রদানকারী দ্রুতগামী গণপরিবহন ব্যবস্থা।
এর রেলপথগুলির মোট দৈর্ঘ্য ২৯৩ কিলোমিটার। এতে ১৩টি লাইন ও ৩০১টি বিরতিস্থল বা স্টেশন আছে।
বালেন্সিয়া মেট্রো
বালেন্সিয়া মেট্রো স্পেনের বালেন্সিয়া (কাতালানে: Valencia "বালেন্‌থ়িয়া") শহরের দ্রুত পরিবহন ব্যবস্থা। এটিতে ৫টি লাইন ও ১২৮টি স্টেশন আছে। ব্যবস্থাটি দ্রুতগামী পাতালরেল, হালকা ট্রেন ও ট্রাম ব্যবস্থার একটি সমবায়।
স্টকহোম মেট্রো
স্টকহোম মেট্রো বা স্টকহলম মেট্রো ( "স্তকহল্ম্‌স তুন্নেলবানা") হচ্ছে সুইডেন রাষ্ট্রের রাজধানী স্টকহলমের পাতাল রেল সেবা। এটি স্তুরস্তকহল্ম্‌স লুকালত্রাফীক সংস্থার (Storstockholms Lokaltrafik, সংক্ষেপে এসএল) একটি অংশ।
লোজান মেট্রো
লোজান মেট্রো ( "মেত্‌খো দ্য লোজান") সুইজারল্যান্ডের লোজান শহরকে সেবা প্রদানকারী দ্রুত পরিবহন ব্যবস্থা। দুইটি ভিন্ন ভিন্ন কোম্পানি ব্যবস্থাটির মালিক এবং ৩য় একটি কোম্পানি এটির পরিচালনার দায়িত্বে রত। এই মেট্রোতে দুইটি লাইন আছে এম১ ও এম২। এম১ লাইনটি একটি লাইট রেল। কিন্তু এম২ লাইনটি সম্পূর্ণ স্বয়ংক্রিয় এবং এটি ২০০৮ সালের ২৭শে অক্টোবর উদ্বোধন করা হয়। বছরে প্রায় ৪ কোটি যাত্রী ব্যবস্থাটির সেবা উপভোগ করেন।
বিশ্বের যেসব শহরে একটি পূর্ণাঙ্গ মেট্রো ব্যবস্থা আছে, তাদের মধ্যে লোজান ক্ষুদ্রতম। এর আগে এরূপ ক্ষুদ্রতম শহর ছিল ফ্রান্সের রেন শহর।
ইস্তাম্বুল মেট্রো
ইস্তানবুল মেট্রো বা ইস্তাম্বুল টানেল (তুর্কি ভাষা: İstanbul Metrosu) বা এম2 তুরস্কের ইস্তানবুল শহরের একটি দ্রুত পরিবহন ব্যবস্থা। এটি ২০০০ সালে প্রতিষ্ঠিত হয় এবং এর মোট স্টেশন সংখ্যা ১০। এই ব্যবস্থা একটি উত্তর-দক্ষিণমুখী রেলপথ নিয়ে গঠিত।
দনিপ্রোপেত্রভ্‌স্ক মেট্রো
দনিপ্রোপেত্রভ্‌স্ক মেট্রো (ইউক্রেনীয় ভাষায়: Дніпропетровський метрополітен "দ্‌নিপ্রোপেত্রউ‌স্ক্যিই মেত্রোপোলিতেন্‌") একটি ১-লাইনবিশিষ্ট দ্রুত পরিবহন ব্যবস্থা যা ইউক্রেনের ৩য় বৃহত্তম শহর দনিপ্রোপেত্রভ্‌স্ককে সেবা প্রদান করে। কিয়েভ ও খার্কিভ শহরের মেট্রো ব্যবস্থার পর ইউক্রেনের ৩য় মেট্রো হিসেবে ১৯৯৫ সালের ২৯শে ডিসেম্বর এটি চালু করা হয়।
বর্তমানে মেট্রোটিতে ৬টি স্টেশন এবং ৭.৮ কিমি দীর্ঘ ট্র‌্যাক আছে। ২০১২ সাল নাগাদ স্টেশনের সংখ্যা ১১তে উন্নীত করার পরিকল্পনা আছে।
খারকিভ মেট্রো
খারকিভ মেট্রো (() "খ়ার্কিউস্কে মেত্রো") ইউক্রেনের ২য় বৃহত্তম শহর খার্কিভকে সেবা প্রদানকারী দ্রুতগামী গণপরিবহন ব্যবস্থা। কিয়েভের পর ইউক্রেনের ২য় এবং প্রাক্তন সোভিয়েত ইউনিয়নের ৬ষ্ঠ পাতালরেল হিসেবে এটি ১৯৭৫ সালে চালু হয়। মেট্রোটি তিনটি লাইন নিয়ে গঠিত যেগুলির মোট দৈর্ঘ্য এবং ৩০টি বিরতিস্থলে এটি সেবা প্রদান করে। ২০১৩ সালে ব্যবস্থাটি ২৩ কোটিরও বেশি যাত্রী পরিবহন করে।).
ক্রিভি রিহ মেট্রো
ক্রিভয়ি রিগ মেট্রো (ইউক্রেনীয় ভাষায়: Криворізький Швидкісний Tрамвай "ক্র্যিভ়োরিজ়্‌ক্যিই শ্‌ভ়্যিদকিস্ন্যিই ত্রাম্‌ভ়াই") ইউক্রেনের ৮ম বৃহত্তম শহর এবং সম্ভবত গোটা পূর্ব ইউরোপের বৃহত্তম ইস্পাত শিল্প শহর ক্রিভি রিহকে (ইউক্রেনীয় ভাষায়: Кривий Ріг "ক্র্যিভ়্যিই রিহ্‌") সেবা প্রদানকারী আংশিক ভূগর্ভস্থ রেল ব্যবস্থা। মোট ১৭.৭ কিমি দৈর্ঘ্যের ৬.৮ কিমি ভূগর্ভে অবস্থিত। ব্যবস্থাটিতে ১১টি স্টেশন আছে। বছরে এটি প্রায় ৪ কোটি যাত্রী পরিবহন করে।
গ্লাসগো সাবওয়ে
গ্লাসগো সাবওয়ে স্কটোল্যান্ডের গ্লাসগো শহরকে সেবা প্রদানকারী পাতাল ট্রেন ব্যবস্থা। লন্ডন ও বুদাপেশ্‌ৎ মেট্রোর পর এটি বিশ্বের ৩য় প্রাচীনতম মেট্রোব্যবস্থা। এটিতে ১টি লাইনে ১৫টি বিরতিস্থল আছে। দৈনিক প্রায় ৪০ হাজার যাত্রী ব্যবস্থাটি ব্যবহার করেন।
পিয়ানো
পিয়ানো একপ্রকার বাদ্যযন্ত্র।
পিয়ানো
[0]
[1]
পিয়ানো হলো একটি বাদ্যযন্ত্র যা একগুচ্ছ চাবির (Keyboard) সাহায্যে বাজানো হয়। এটি পৃথিবীর সবচেয়ে পরিচিত ও জনপ্রিয় বাদ্যযন্ত্রগুলোর মধ্যে একটি। ধ্রুপদ সংগীত, জ্যাজ সংগীত, একক বাদন (Solo), দলগত বাদন (Ensemble Music), চেম্বার মিউজিক (Chamber Music), অনুষঙ্গ (Accompaniment) হিসেবে তথা সংগীতের সকল ঘরানায় এই যন্ত্রটির ব্যাপক ব্যবহার করা হয়ে থাকে। সংগীতায়োজনে ও গান তুলতেও পিয়ানো ব্যবহার করা হয় যদিও এটি বহনযোগ্য নয় এবং খুবই ব্যয়বহুল, তবুও এর বহুমুখী ব্যবহার ও সর্বব্যাপিত্ব একে পৃথিবীর সবচেয়ে জনপ্রিয় বাদ্যযন্ত্রে পরিণত করেছে।
পিয়ানোর কোনো চাবি চাপলে তা একটি তুলার তৈরি আস্তরণ আচ্ছাদিত হাতুড়ীর সাহায্যে স্টিলের তৈরি নির্দিষ্ট তারকে আঘাত করে। হাতুড়ীগুলো ফিরে আসে এবং আঘাত করার ফলে তারগুলো তাদের অনুনাদী কম্পাঙ্কে অনুরণিত হতে থাকে। এই অনুরণন বিশেষ ব্রীজের মাধ্যমে শব্দসৃষ্টিকারক তলে পরিচালিত হলে বাতাসে শব্দশক্তি ছড়িয়ে পড়ে। অন্যথায় শব্দটি তারের কম্পনের ফলে সৃষ্ট শব্দের চেয়ে জোরালো হতো না। যখন চাবি ছেড়ে দেয়া হয় তখন একটি ড্যাম্পার তারের কম্পন থামিয়ে দেয়। পিয়ানোর কিবোর্ড ও তাতে মধ্যম C এর অবস্থানের ছবি দেখার জন্য "Piano Key Frequencies" অনচ্ছেদটি দেখুন। "Hornbostel-Sachs" এর বাদ্যযন্ত্রের শ্রেণীবিন্যাসের নিয়ম অনুসারে পিয়ানো হলো কর্ডোফোন জাতীয় বাদ্যযন্ত্র।
পিয়ানো শব্দটি ইতালীয় শব্দ “Pianoforte” এর সংক্ষিপ্ত রূপ। রূপ। সংগীতের পরিভাষায় “Piano” অর্থ “নিঃস্তব্ধতা (Quiet)” এবং “Forte” অর্থ “শব্দময়তা (Loud)।” ” আসলে পিয়ানোর চাবিতে স্পর্শ করলেই এটি শব্দ সৃষ্টি করে এবং ছেড়ে দেওয়ার সাথে সাথে নিঃস্তব্ধ হয়ে যায় বলে যন্ত্রটির এরূপ নামকরণ করা হয়েছে।
ইতিহাস
[4]
প্রাচীণ প্রযুক্তিগত উৎকর্ষের সময় পিয়ানোর জন্ম হয়। হ্যামারড ডালকিমার হলো প্রথমদিকের তারের তৈরি স্বরযন্ত্র যাতে তারকে আঘাত করে অনুরণিত করা হত। মধ্যযুগে চাবিচালিত ডালকিমার জাতীয় বাদ্যযন্ত্র তৈরি করার একাধিক চেষ্টা করা হয়েছিল। ১৭’শ শতকের দিকে চাবিচালিত ক্লাভিকর্ড (Clavichord) ও হার্পসিকর্ড (Harpsichord) বেশ পরিচিত ছিল। ক্লাভিকর্ডের তারগুলোকে বিভিন্নভাবে আগাত করা হতো, অপরদিকে হার্পসিকর্ডের তারগুলোকে পাখির পালক দিয়ে বাজানো হত। হার্পসিকর্ডের বিশেষ কৌশল নিয়ে শতবর্ষের গবেষণার পর খাঁচা, সাউন্ডবোর্ড, ব্রিজ এবং কিবোর্ড তৈরির সবচেয়ে কার্যকর পদ্ধতিটি উদ্ভাবিত হয়েছিল।
আধুনিক পিয়ানো আবিষ্কারের কৃতিত্ব দেয়া যেতে পারে ইতালির পাদুয়া (Padua, Italy) এর বার্তোলোমেয়ো ক্রিস্টোফারি (Bartolomeo Cristofori) (১৬৫৫-১৭৩১) কে, যাকে তাসকানি এর গ্রান্ড প্রিন্স (Grand Prince of Tuscany), তৃতীয় ফার্দিনান্দ দ্য’ মেডিসি (Ferdinando de’ Medici) বাদ্যযন্ত্র রক্ষক (Keeper of Instruments) হিসেবে নিয়োগ দিয়েছিলেন। ক্রিস্টোফারি ছিলেন একজন হার্পসিকর্ড বিশেষজ্ঞ ও তারযুক্ত বাদ্যযন্ত্র সম্পর্কে অভিজ্ঞ একজন ব্যক্তি। তবে এটা জানা যায়নি যে কবে প্রথম ক্রিস্টোফারি তার প্রথম পিয়ানোটি তৈরি করেছিলেন। মেডিসি পরিবারের ইতিহাস থেকে জানা যায় তাদের পরিবারে ১৭০০ সাল থেকে একটি পিয়ানো ছিল। অপর একটি সূত্র হতে জানা যায় ১৬৯৮ সাল থেকে মেডিসি পরিবারে একটি পিয়ানো ছিল। তবে, তিনটি ক্রিস্টোফেরি পিয়ানো আজও টিকে আছে যেগুলো ১৭২০ সালে তৈরি করা হয়েছিল।
সিমফোনি নং ৪১ (মোজার্ট)
ভোল্‌ফগাংক্‌ আমাডেয়ুস মোৎসার্ট সিম্ফনি নং ৪১ ইন সি মেজর, কে. ৫৫১, ১০ আগস্ট ১৭৮৮ সালে সম্পন্ন করেন। এটি তাঁর শেষ সিম্ফনি এবং দীর্ঘতম ছিল। এর ডাক নাম জুপিটার সিমফোনি। এই নামটি মোজার্টের দেয়া নয়।
জন স্টুয়ার্ট
জন স্টুয়ার্ট (ইংরেজি: Jon Stewart) জনপ্রিয় মার্কিন কমেডিয়ান ও স্যাটায়ারিস্ট। তিনি কমেডি সেন্ট্রাল কেবল টিভি চ্যানেলে "দ্য ডেইলি শো" (ইংরেজি: The Daily Show) নামক টেলিভিশন অনুষ্ঠানের উপস্থাপনা করে থাকেন। এই অনুষ্ঠানে হাস্য রসাত্মক ধাঁচে খবর পরিবেশন করা হয়ে থাকে। তার মতে এটি একটি 'নকল খবরের' (fake news) অনুষ্ঠান। তিনি বিশেষত রাজনীতি ও রাজনীতিবিদদের বিরুদ্ধে ব্যঙ্গ-বিদ্রুপ ও কটাক্ষ করে থাকেন।
উপসর্গ (বাংলা ব্যাকরণ)
‘উপসর্গ’ কথাটির মূল অর্থ ‘উপসৃষ্ট’। এর কাজ হলো নতুন শব্দ গঠন করা। উপসর্গের নিজস্ব কোন অর্থ নেই, তবে এগুলো অন্য শব্দের সাথে যুক্ত হয়ে বিশেষ অর্থ প্রকাশ করে থাকে। মনে রাখতে হবে, উপসর্গ সব সময় মূল শব্দের পূর্বে যুক্ত হয়।
‘তাপ’ (বিশেষ্য পদ) তৎসম পদ। ‘তাপ’ অর্থ উষ্ণতা বা উত্তাপ। এর পূর্বে ‘প্র’ বা ‘অনু’ যুক্ত হয়ে যথাক্রমে প্রতাপ (প্র+তাপ) যার অর্থ পরাক্রান্ত বা বীরত্ব। অনুতাপ (অনু+ তাপ) যার অর্থ অনুশোচনা বা আফসোস ইত্যাদি নতুন শব্দ গঠিত হয়েছে এবং ‘তাপ’ শব্দের অর্থের পরিবর্তন সাধিত হয়েছে। আবার ‘প্র’ বা ‘অনু’ এর নিজস্ব কোন অর্থ নেই বা এগুলো স্বাধীনভাবে কোন বাক্যেও ব্যবহৃত হতে পারে না। তাই ভাষাবিদগণ এরূপ অব্যয়সূচক শব্দ বা শব্দাংশের নাম দিয়েছেন 'উপসর্গ'। যেমন- ‘হার’ একটি শব্দ। এর সাথে উপ, আ, প্র, বি উপসর্গ যুক্ত হয়ে যথাক্রমে উপহার, আহার, প্রহার, বিহার শব্দ গঠিত হয়েছে। এভাবে উপসর্গের সাহায্যে নতুন নতুন শব্দ গঠন করে বাংলা ভাষার শব্দ সম্ভার সমৃদ্ধি লাভ করেছে। অতএব, কতকগুলো অব্যয় নামবাচক বা কৃদান্ত শব্দের পূর্বে যুক্ত হয়ে নতুন শব্দ গঠন করে এবং অর্থের পরির্বতন সাধন করে, এগুলোকে উপসর্গ বলে।
ড. সুনীতিকুমার চট্টোপাধ্যায়ের মতে, “সংস্কৃতে কতগুলো অব্যয় শব্দ আছে, এগুলো ধাতুর পূর্বে বসে এবং ধাতুর মূল ক্রিয়ার গতি নির্দেশ করে এর অর্থের প্রসারণ, সঙ্কোচন বা অন্য পরিবর্তন আনয়ন করে দেয়। এরূপ অব্যয় শব্দকে উপসর্গ বলে।”
ড. মুহাম্মদ এনামুল হকের মতে, “যেসব অব্যয় শব্দ কৃদান্ত বা নামপদের পূর্বে বসে শব্দগুলোর অর্থের সংকোচন, সম্প্রসারণ বা অন্য কোন পরিবর্তন সাধন করে, ঐ সব অব্যয় শব্দকে বাংলা ভাষায় উপসর্গ বলে।”
অশোক মুখোপাধ্যায়ের মতে, “বাংলা ভাষায় কিছু অব্যয় আছে যারা ধাতু বা শব্দের আগে যুক্ত হয়ে তাদের অর্থ বদল করে দেয়। এদেরই বলা হয় উপসর্গ।”
উপসর্গ সাধারণত তিন প্রকার।
বাংলা ভাষায় ব্যবহৃত সংস্কৃত উপসর্গ বিশটি; যথা-
বাংলা ভাষায় ব্যবহৃত খাঁটি বাংলা উপসর্গ একুশটি; যথা-
আ, সু, বি, নি— এই চারটি উপসর্গ সংস্কৃত ভাষায়ও পাওয়া যায়। ব্যবহারের ওপর নির্ভর করে এই চারটি উপসর্গ বাংলা না সংস্কৃত তা নির্ধারণ করা হয়। বাংলা উপসর্গ সর্বদাই বাংলা শব্দের আগে এবং সংস্কৃত উপসর্গ সর্বদাই সংস্কৃত শব্দের আগে বসে।
আরবি, ফারসি, ইংরেজি ও উর্দু- হিন্দি— এইসব ভাষার উপসর্গ বাংলা ভাষায় প্রচলিত রয়েছে। যেমন—
(ক) ফার্সি উপসর্গের উদাহরণ-
(খ) আরবি উপসর্গের উদাহরণ-
(গ) ইংরেজি উপসর্গের উদাহরণ-
(ঘ) উর্দু - হিন্দি উপসর্গ
ভগ্নাংশ (গণিত)
p, q ও n যদি তিনটি পূর্ণ সংখ্যা হয় এবং এদের মধ্যে q ও n এর মান যদি অশূন্য হয়, তাহলে (p X n, q X n) আকারের সম্ভাব্য প্রতিটি ক্রমজোড়ই একটি অভিন্ন ভগ্নাংশকে প্রকাশ করবে। এবং এদেরকে formula_1 দ্বারা প্রকাশ করা হবে।
এখানে ক্রমজোড়ের প্রথম সদস্যকে বলা হয় ভগ্নাংশটির "লব" এবং দ্বিতীয় সদস্যকে বলা হয় ভগ্নাংশটির "হর"।
যেমন,
formula_2, formula_3, formula_4, formula_5, formula_6, formula_7, formula_8, ... ... ইত্যাদি আসলে একই ভগ্নাংশকে নির্দেশ করে। অর্থাৎ, (3, 8), (-3, -8), (6, 16), (-6, -16), (9, 24), (-9, -24), (12, 32), ... ... আসলে একটি অসীম সমতা শ্রেনীকে নির্দেশ করে। কাজেই একটি ভগ্নাংশ আসলে একটি অসীম সমতাশ্রেনীর অন্তর্গত একটি সদস্য।
তবে সাধারণভাবে, formula_9 বলতে আমরা এমন একটি সংখ্যাকে বুঝি যাকে নিজের সাথে আরো 7 বার যোগ করলে পূর্ণ সংখ্যা 3 পাওয়া যায়। অর্থাৎ, 8 টি formula_9 এর যোগফল হবে 3.
বাস্তব জীবনে আমরা কোন একটি পূর্ণাঙ্গ বস্তুর অংশবিশেষ বোঝাতে ভগ্নাংশ ব্যবহার করি। যেমন, জন্মদিনের কেকটিকে সমান 4 ভাগে ভাগ করলে প্রত্যেকটি ভাগ হবে মূল কেকের formula_11 অংশ।
তবে আমাদের মাথায় রাখতে হবে যে, বাস্তব জীবনে আমরা যত ধারালো ছুরি দিয়ে, যত নিখুঁত হাতেই কেকটিকে কাটি না কেন, যথেষ্ট সূক্ষ্ম একটি পরিমাপক এমন দুইটি অংশের মধ্যে পার্থক্য খুঁজে পাবে। তাই গাণিতিক ভগ্নাংশ formula_11 কে কেকের এক চতুর্থাংশ বোঝাতে ব্যবহার করলে, এটা গাণিতিক নির্ভুলতা অনেকটাই হারাবে, অর্থাৎ এমনটা হবে একটি পরম গাণিতিক ধারণার আসন্নীকরণ।
জর্জ বেস্ট
জর্জ বেস্ট (মে ২২, ১৯৪৬ - নভেম্বর ২৫, ২০০৫) একজন উত্তর আয়ারল্যান্ডীয় ফুটবলার যিনি ম্যানচেস্টার ইউনাইটেড দলের খেলোয়াড় হিসেবে বেশি পরিচিত। তিনি ম্যানচেস্টার ইউনাইটেড এর হয়ে ইউরোপীয়ান কাপ জিতেছেন এবং ঐ বছর "ফুটবলার অফ দ্যা ইয়ার" পুরস্কারে পুরস্কৃত হয়েছিলেন। তিনি যখন সুস্থ থাকাকালীন তিনি সবসময় উত্তর আয়ারল্যান্ডের হয়ে খেলেছেন কিন্তু তিনি কখনই বিশ্বকাপের তাদের নেতৃত্ব দেননি।
পিটার স্মাইকেল
পিটার বোলেসল স্মাইকেল এমবিই (; জন্ম ১৮ নভেম্বর ১৯৬৩) একজন ডেনিয় অবসরপ্রাপ্ত পেশাদার ফুটবলার যিনি একজন গোলকিপার হিসবে খেলতেন এবং তিনি ১৯৯২ এবং ১৯৯৩ সালে বিশ্বের সেরা গোলরক্ষকের খেতাবে ভূষিত হয়েছিলেন। তাঁকে সবচেয়ে বেশি স্বরন করা হয় ইংলিশ ক্লাব ম্যানচেস্টার ইউনাইটেডের হয়ে তার সফল বছরগুলির জন্য, যাদেরকে তিনি তার অধিনায়কত্বে ১৯৯৯ সালে উয়েফা চ্যাম্পিয়নস লীগ জয় সহ ট্রেবল জেতান। এর আগে ১৯৯২ সালে তিনি ডেনমার্কের হয়ে উয়েফা ইউরো চ্যাম্পিয়ন হন।
বেনজীর ভুট্টো
বেনজির ভুট্টো (জন্মঃ জুন ২১, ১৯৫৩ - মৃত্যুঃ ডিসেম্বর ২৭, ২০০৭) পাকিস্তানের প্রাক্তন প্রধানমন্ত্রী এবং একজন রাজনীতিবিদ। তিনি পাকিস্তানের সাবেক প্রধানমন্ত্রী জুলফিকার আলী ভুট্টোর কন্যা।
১৯৫৩ সালের ২১ জুন এক অবস্থাপন্ন পরিবারে বেনজির ভুট্টোর জন্ম হয়। তার বাবা জুলফিকার আলী ভুট্টো পাকিস্তান পিপলস পার্টির (পিপিপি) প্রতিষ্ঠাতা।
বেনজির ভুট্টো হার্ভার্ড ও অক্সফোর্ড বিশ্ববিদ্যালয় থেকে রাজনীতির ওপর পড়াশোনা করেন। শিক্ষা শেষে করে ১৯৭৭ সালে দেশে ফেরেন।
বেনজির ভুট্টোর প্রধানমন্ত্রী থাকা অবস্থায় সন্তানের জন্ম দিয়েছিলেন। ৩৭ বছর বয়সে অর্থাৎ ১৯৯০ সালে তাঁর কন্যা বখতাওয়ার ভুট্টো জারদারিকে জন্ম দিয়েছিলেন। তিনি হচ্ছেন প্রথম সরকার প্রধান যিনি দায়িত্বে থাকা অবস্থায় সন্তানের মা হলেন।
১৯৭৭ সালে বেনজির দেশে ফেরেন। তার অল্পদিন পরই ক্ষমতা দখল করেন সেনা শাসক জিয়া উল হক। ১৯৭৭ সালে তৎকালীন প্রেসিডেন্ট জিয়াউল হক কর্তৃক তার পিতা ভুট্টোকে একটি রাজনৈতিক হত্যাকান্ডে দোষী সাব্যস্ত করে ফাসিকাষ্ঠে ঝুলিয়ে হত্যার পর তিনি পাকিস্তানের রাজনীতিতে পা রাখেন। জিয়াউল সরকার তাকে বহুবার অন্তরীণ করেছিলেন। ১৯৮৪ সালে তিনি লন্ডন চলে যান ও ১৯৮৬ সালে দেশে ফেরত আসেন। সরকার বিরোধী আন্দোলনে বেনজীর ভুট্টো জনমত গঠন করেন এবং অবাধ ও সুষ্ঠু নির্বাচনে জয়ী হয়ে প্রধানমন্ত্রী নির্বাচিত হন। আগস্ট ৬, ১৯৯০ সালে তিনি বরখাস্ত হন। ১৯৯৩ সালের নির্বাচনে তিনি জয়লাভ করেন ও দ্বিতীয়বারের মত পাকিস্তানের প্রধানমন্ত্রী নির্বাচিত হন। ১৯৯৬ সালের ৬ নভেম্বর তাকে পুণরায় বরখাস্ত করা হয়। পরবর্তী ১৯৯৭ সালের নির্বাচনে তিনি হেরে যান। সুইজারল্যান্ডের একটি প্রতিষ্ঠানের কাছ থেকে ঘুষ নেওয়ার অভিযোগে ১৯৯৯ সালে বেনজির ও তার স্বামী আসিফ আলী জারদারিকে পাঁচ বছরের জেল ও ৮৬ লাখ ডলার জরিমানা করে পাকিস্তানের একটি আদালত। পরে উচ্চ আদালত এই রায়কে পক্ষপাতদুষ্ট হিসেবে রায় দেয়। আট বছরের স্বেচ্ছা নির্বাসন কাটিয়ে ২০০৭ এর অক্টোবরে বেনজির পাকিস্তানে প্রত্যাবর্তন করেন।
২০০৭ সালের ২৭ ডিসেম্বর রাওয়ালপিন্ডির এক নির্বাচনী সমাবেশ শেষে সভাস্থল ত্যাগ করার পর গাড়ীতে আরোহনের পর মুহূর্তে আত্মঘাতী হামলায় নিহত হন বেনজীর ভুট্টো। আত্মঘাতী হামলাকারী প্রথমে তার ঘাড়ে গুলি করে এবং পরবর্তীতে আত্মঘাতী বোমার বিস্ফোরণ ঘটায়। বর্তমানের পুলিশ প্রতিবেদনে বলা হয়েছে র‌্যালি শেষে বেনজীর তার এসইউভিতে চড়ে গন্তব্যে যাত্রা করবেন এমন সময় তার গাড়িতে এক বা একাধিক আততায়ী গুলিবর্ষণ করে। যখন অন্য কেউ মনে করছিল বেনজীরকে গুলি করে মারার প্রচেষ্টা সম্পূর্ণ সফল হয়নি তখন এসইউভি'র আশেপাশে কোথাও থেকে বোমা বিস্ফোরণ ঘটায়। পাকিস্তানের অভ্যন্তরীন মন্ত্রণালয় জানিয়েছে, ঘাড়ে গুলি লাগার কারণে বেনজীরের মৃত্যু হয়েছে। বিভিন্ন সূত্রে বলা হচ্ছে, যে আততায়ী গুলি করেছিল সে-ই নিরাপত্তা রক্ষীদের হাত থেকে বাঁচতে বোমা বিস্ফোরণ ঘটিয়েছে।
দলের নিরাপত্তা উপদেষ্টা বলেন, আততায়ী নিজের শরীরে রাখা বোমার বিস্ফোরণ ঘটানোর পূর্বে বেনজীরের ঘাড়ে ও বুকে গুলি করেছে। বেনজীর রাওয়ালপিন্ডির লিয়াকত জাতীয় বাগ থেকে র‌্যালি শেষে ফিরার উদ্যোগ করছিলেন। স্থানীয় সময় ১৮:১৬ (জিএমটি ১৩:১৬)-তে রাওয়ালপিন্ডি জেনারেল হাসপাতালে নেয়ার পথে বেনজীরকে মৃত ঘোষণা করা হয়। আত্মঘাতী বোমা বিস্ফোরণে ইতিমধ্যে দলের কর্মীসহ মোট ২২ জন নিহত হয়েছে। মৃতের সংখ্যা বাড়তে পারে বলে উল্লেখ করা হয়েছে। উল্লেখ্য এর দুই মাস আগেও একবার বেনজীর হত্যার ব্যর্থ চেষ্টা করা হয়েছিল।
মেঘবতী সুকর্ণপুত্রী
মেঘবতী সুকর্ণপুত্রী (ইন্দোনেশীয় ভাষায় Megawati Soekarnoputri "মেগাউয়াতি সুকার্নোপুত্রি"; পূর্ণ নাম Diah Permata Megawati Setiawati Soekarnoputri) (জন্ম জানুয়ারি ২৩, ১৯৪৭) ইন্দোনেশিয়ার রাজনীতিবিদ এবং সাবেক রাষ্ট্রপতি, যিনি জুলাই ২০০১ থেকে অক্টোবর ২০, ২০০৪ সাল পর্যন্ত দেশের রাষ্ট্রপতি হিসেবে দায়িত্ব পালন করেন। তিনিই ইন্দোনেশিয়ার স্বাধীনতার পর প্রথম মহিলা রাষ্ট্রপতি এবং ইন্দোনেশিয়ায় জন্মগ্রহণকারী নেতা।
ইন্দোনেশিয়ার প্রজাতান্ত্রিক পার্টির (পিডিআই) চেয়ারম্যান তিনি। ১৯৯২ সালের নির্বাচনে পিডিআই মাত্র ১৫% ভোট পায়। ১৯৯৩ সালে মেঘবতী পিডিআইয়ের নেতৃত্ব গ্রহণ করেন এবং তখন থেকে আধুনিক মুসলিম সমাজ, সামরিক কর্মকর্তা ও যুব সম্পদায় এবং বৃহত্তর জনগোষ্ঠীর কাছে তিনি আত্যন্ত জনপ্রিয় হয়ে ওঠেন। ৭ জুন, ১৯৯৯ তারিখের নির্বাচনে পিডিআই ৩৪% ভোট পায়। ফলে একক সংখ্যাগরিষ্ঠ দল হিসেবে তারা ক্ষমতা দখল করে। ইন্দোনেশিয়ার সংবিধান অনুযায়ী ৫০০ সংসদ সদস্য ও ২০০ মনোনীত সরকারি কর্মকর্তা ১৯৯৯ সালের নভেম্বর মাসে আবদুর রহমান ওয়াহিদকে রাষ্ট্রপতি ও মেঘবতীকে উপ-রাষ্ট্রপতি নির্বাচিত করা হয়।
২৩ জুলাই, ২০০১ তারিখে আবদুর রহমান ওয়াহিদকে দুর্নীতি ও অযোগ্যতার দায়ে সংসদের সর্বসম্মতিক্রমে বরখাস্ত করা হয়। এবং মেঘবতীকে ইন্দোনেশিয়ার রাষ্ট্রপতি হিসেবে নির্বাচিত করা হয়। মেঘবতী ইন্দোনেশিয়ার প্রথম মহিলা রাষ্ট্রপতি। ১০ আগস্ট, ২০০১ তারিখে তিনি ৩২ সদস্যবিশিষ্ট মন্ত্রিপরিষদ গঠন করেন।
শারীরস্থান
শারীরস্থান (ইংরেজি: Anatomy) একটি বিশুদ্ধ প্রাণিবিজ্ঞানের প্রধান শাখা, এ শাখায় প্রাণিদেহের অভ্যন্তরীণ গঠন, বিভিন্ন তন্ত্রের অবস্থান ইত্যাদি আলোচনা করা হয়। শারীরস্থান এর ইংরেজি শব্দ এনাটমী এর উদ্ভব গ্রিক শব্দ এনা যার অর্থ হচ্ছে উপর এবং টম যার অর্থ হচ্ছে ব্যবচ্ছেদ। শারীরস্থান এর শিক্ষা গ্রহণ করার প্রক্রিয়া হচ্ছে ব্যবচ্ছেদ করার মাধ্যমে। সাধারণত শারীরস্থান বলতে মানবদেহের শারীরস্থান, প্রাণীদেহের শারীরস্থান এবং উদ্ভিদ দেহের শারীরস্থান ও সংযুক্ত। এছাড়াও শারীরস্থানের আরোও উপবিভাগও আছে, সেগুলো হচ্ছে- ভ্রুণবিদ্যা, কলাস্থানবিদ্যা,তুলনামূলক শারীরস্থানবিদ্যা, তুলনামূলক ভ্রুণবিদ্যা।
মানব দেহের শারীরস্থানবিদ্যা সাধারণত চিকিৎসা বিজ্ঞানের প্রাথমিক শিক্ষা। মানব দেহের শারীরস্থানবিদ্যায় মানব দেহের অঙ্গসংস্থান নিয়ে আলোচনা করা হয়। মানবদেহকে ৫ ট ভাগে ভাগ করা হয়েছে, সেগুলো হচ্ছে-
১. ঊর্ধ্বতন অঙ্গ
২. নিম্ন অঙ্গ
৩. বক্ষ
৪. উদর
৫. মাথা এবং গলা
জ্যোতির্জীববিজ্ঞান
জ্যোতির্জীববিজ্ঞান () বিজ্ঞানের একটি ক্ষেত্র যেখানে মহাবিশ্বে জীবনের উৎপত্তি, বিবর্তন, বিস্তরণ, এবং ভবিষ্যৎ নিয়ে গবেষণা করা হয়। বিজ্ঞানের এই আন্তঃশাস্ত্রীয় ক্ষেত্রটিতে আমাদের সৌরজগতে বা তার বাইরে জীবদের জন্য বাসযোগ্য পরিবেশের সন্ধান, পৃথিবীতে জীবনের উৎস, মঙ্গল গ্রহে জীবন, ইত্যাদি বিষয় নিয়ে আলোচনা হয়।
জ্যোতির্জীববিজ্ঞানে পদার্থবিজ্ঞান, রসায়ন, জ্যোতির্বিজ্ঞান, জীববিজ্ঞান, আণবিক জীববিজ্ঞান, পরিবেশবিজ্ঞান, ভূবিজ্ঞান এবং দর্শনের ব্যবহার করা হয়।
পরিবেশবিজ্ঞান
পরিবেশবিজ্ঞান () বিজ্ঞানের শাখা যেখানে জীবিত অর্গানিজমের বিস্তৃতি, বিন্যাস ও প্রাচুর্য এবং এসব অর্গানিজমের মধ্যে আন্তঃক্রিয়া ও পরিবেশের অন্যান্য উপাদানের সাথে এদের অন্ত:ক্রিয়া নিয়ে আলোচনা করা হয়।
পরিবেশবিজ্ঞানের ইংরেজি পরিভাষা Ecology "ইকোলজি"। গ্রিক οίκος, "ওইকোস" অর্থাৎ "বাড়ি" এবং λόγος "লোগোস" অর্থাৎ "বিদ্যা" ইংরেজি Ecology পরিভাষাটি এসেছে।
জিনোমিক্‌স
জিনোমিক্স হচ্ছে "জেনেটিক্স"-এর একটি শাখা যেখানে জেনমের পুণসজ্জিত ডিএনএ, ডিএনএ-এর সজ্জার পদ্ধতি, গঠন, কার্যকারিতা প্রভৃতি নিয়ে আলোচনা ও বিশ্লেষণ করা হয় (কোন একটি অর্গানিজমের একটি কোষের ডিএনএ-এর পরিপূর্ণ সেট)।
জীবনের উৎপত্তি
জীবনের উৎপত্তি () বা অজৈবজনি () বলতে পৃথিবীপৃষ্ঠে নির্জীব পদার্থ থেকে কীভাবে প্রাণের উৎপত্তি হয়েছিল, সে সম্পর্কিত গবেষণাকে বোঝায়। নির্জীব পদার্থ থেকে জীবন্ত বস্তুতে রূপান্তর কোন একক ঘটনা নয়, বরং তা ধারাবাহিক প্রক্রিয়া।
জীবনের উৎপত্তি জীবাশ্মবিজ্ঞান, রসায়ন ও আধুনিক জীবের বৈশিষ্ট সমন্বয়ে অধ্যয়ন করা হয়। এতে জীবন গঠনের পূর্বে জৈবিক প্রক্রিয়ায় মাধ্যমে কীভাবে প্রাণের সঞ্চার হয় তা আলোচনা করা হয়। জীবনের উৎপত্তি বিষয়ক অধ্যয়ন জৈবপদার্থ, রসায়ন বা জীববিজ্ঞান সম্পর্কিত হতে পারে। সাম্প্রতিক গবেষণায় এই তিনটি বিষয়কে একত্রে আলোকপাত করার চেষ্টা করা হয়েছে, কারণ বর্তমান সময়ে যে পারিপার্শ্বিকতায় জীবনের উৎপত্তি হচ্ছে তা পূর্বের থেকে ভিন্ন।
মন্ট্রিয়াল মেট্রো
মন্ট্রিয়াল মেট্রো () উত্তর আমেরিকা মহাদেশের রাষ্ট্র কানাডার কুইবেক প্রদেশের রাজধানী শহর মন্ট্রিয়ালের পাতাল-রেল ভিত্তিক প্রধান জনপরিবহন ব্যবস্থা।
সোসিয়েতে দো ত্রঁস্‌পর মোঁরেয়াল (Société de transport de Montréal মন্ট্রিয়া পরিবহন সংস্থা) পাতাল-রেল ব্যবস্থাটির পরিচালক। এটি ১৯৬৬ সালের ১৪ই অক্টোবর উদ্বোধন করা হয়। সেসময় মন্ট্রিয়াল শহরের নগরপাল বা মেয়র ছিলেন জঁ দ্রাপো (Jean Drapeau)। ১৯৬০-এর দশকে তিনটি লাইনে ২৬টি বিরতি বা স্টেশন নিয়ে ব্যবস্থাটি চলছিল। বর্তমানে ৪টি লাইনে ৬৮টি বিরতি বা স্টেশন রয়েছে। লাইনগুলির মোট দৈর্ঘ্য । এগুলি মন্ট্রিয়াল দ্বীপের উত্তর, পূর্ব এবং কেন্দ্রভাগকে সেবা প্রদান করছে। এটি হলুদ ৪নং লাইনের মাধ্যমে লোঁগই (Longueuil) এবং কমলা রঙের ২নং লাইনের মাধ্যমে লাভাল (Laval) উপশহরগুলির সাথে সংযোগ স্থাপন করেছে।
মন্ট্রিয়াল পাতালরেল কানাডার ব্যস্ততম দ্রুত পরিবহন ব্যবস্থা। এটি দৈনিক যাত্রী পরিবহনের দিকে থেকে নিউ ইয়র্ক শহর এবং মেক্সিকো শহরের পরে উত্তর আমেরিকা মহাদেশের ৩য় ব্যস্ততম দ্রুত পরিবহন ব্যবস্থা। সপ্তাহান্তের দিনগুলি বাদে কর্মদিবসগুলিতে প্রতিদিন প্রায় ১২ লক্ষ ৫৫ হাজার বার যাত্রীরা পাতালরেলটি ব্যবহার করেন (২০১৬ সালের তথ্য অনুযায়ী)। ২০১৬ সালে সমস্ত বছরে ৩৫ কোটিরও বেশিবার যাত্রীরা মন্ট্রিয়াল পাতালে রেলে চড়ে ভ্রমণ করেন। মাথাপিছু পাতালরেল ভ্রমণের সংখ্যার দিক থেকে উত্তর আমেরিকাতে নিউ ইয়র্ক শহরের পরেই মন্ট্রিয়াল পাতালরেলের অবস্থান।
অটোয়া ও-ট্রেন
ও-ট্রেন কানাডার রাজধানী ও অন্টারিও প্রদেশের শহর অটোয়ার একটি পরীক্ষামূলক হালকা-রেল ভিত্তিক জনপরিবহন ব্যবস্থা। এটি ২০০১ সালে চালু হয়।
টরন্টো ট্রানজিট
টরন্টো ট্রানজিট কমিশন বা টি.টি.সি হচ্ছে কানাডার ওন্টারিও প্রভিন্সের রাজধানী শহর টরন্টোর জন পরিবহন সংস্থা। ভূ-উপরিস্থিত বাস সার্ভিস, ট্রাম, রেল এবং পাতাল রেল সমন্বয়ে এই সংস্থা মেট্রো টরন্টোর একমাত্র রাষ্ট্রীয় জন পরিবহন সংস্থা।
নগর কর্তৃপক্ষ ১৮৬১ সালে প্রথম স্ট্রীট রেলওয়ে অনুমোদন দেয়। ১৯২০ সালে এক প্রভিন্সিয়াল আইনের মাধ্যমে টরোন্টো ট্রান্সর্পোটেশন কমিশন বা টিটিসি’র জন্ম নেয়। এই কমিশন ১৯২১ সালে শহরের ৯টি ভিন্ন ভিন্ন সার্ভিসকে একীভূত করে। এরপর ১৯২১ হতে ১৯৫৩ সালের মধ্যে টিটিসি ৩৫ টি নূতন রুটের সৃষ্টি করে এবং ২০টি রুটকে বাড়িয়ে নেয়। এছাড়াও টিটিসি ২৩ টি উপ-শহরীয় সার্ভিস চালু করেছিল।
বিংশ শতাব্দীর মহামন্দা (দ্য গ্রেট ডিপ্রেশন) এবং দ্বিতীয় বিশ্ব যুদ্ধ পৌর কর্তৃপক্ষকে অর্থনৈতিকভাবে দুর্বল করে দিয়েছিল। এই পরিস্থিতিতেও টরোন্টোর একমাত্র জন পরিবহন ব্যবস্থা দ্রুত বেড়ে উঠছিল। এর চমৎকার প্রকাশ হলো শহরের ইয়ং ষ্টেশন হতে এগলিনটন পর্যন্ত পাতাল রেল বা সাবওয়ের নির্মাণ। এইটিই টরোন্টোর প্রথম সাবওয়ে সার্ভিস যা চালু হয়েছিল ১৯৫৪ সালে। ১৯৫৪ সালের ১ জানুয়ারি টরোন্টো ট্রান্সর্পোটেশন কমিশন বা টিটিসি’র নূতন নামকরণ করা হয় টরোন্টো ট্রানজিট কমিশন। এই সময় হতে টরোন্টো ট্রানজিট কমিশন বা টিটিসি’কে মেট্রোপলিটন টরোন্টো কর্তৃপক্ষের অধীক্ষেত্রাধীন করা হয়। এই সময় অর্থাৎ ১৯৫৪ সালে পূর্বতন সংস্থার দায়-দেনা সহ ৪ টি স্বাধীনভাবে পরিচালিত উপ-শহরীয় বাস সার্ভিসকে অধিভুক্ত করা হয়। ১৯৫৪ সাল হতেই টিটিসি মেট্রোপলিটন টরোন্টো’র একমাত্র জনপরিবহন ব্যবস্থায় পরিনত হয়।
সিটি অব টরোন্টো ওয়েবসাইট
ভ্যানকুভার স্কাইট্রেন
ভ্যানকুভার স্কাইট্রেন কানাডার ব্রিটিশ কলাম্বিয়া রাজ্যের ভ্যানকুভার শহরকে সেবা প্রদানকারী দ্রুত পরিবহন ব্যবস্থা।
ভিভা ইয়র্ক
ভিভা ইয়র্ক কানাডার ওন্টারিও অঙ্গরাজ্যের ইয়র্ক অঞ্চলকে সেবা প্রদানকারী একটি দ্রুত বাস পরিবহন ব্যবস্থা।
গুয়াদালাহারা মেট্রো
গুয়াদালাহারা মেট্রো (স্থানীয় নাম Sistema de Tren Eléctrico Urbano) মেক্সিকোর হালিস্কো রাজ্যের গুয়াদালাহারা, তলাকেপাকে এবং সাপোপান শহরকে সেবা প্রদানকারী দ্রুত পরিবহন ব্যবস্থা।
মেক্সিকো সিটি মেট্রো
মেক্সিকো সিটি মেট্রো মেক্সিকোর রাজধানী মেক্সিকো সিটি ও তার আশেপাশের এলাকাকে সেবা প্রদানকারী দ্রুত পরিবহন ব্যবস্থা। এটি নিউ ইয়র্ক সিটি সাবওয়ের পরে উত্তর আমেরিকার ২য় বৃহত্তম দ্রুত পরিবহন ব্যবস্থা।
মোন্তেরেই মেট্রো
মোন্তেরেই মেট্রো মেক্সিকোর নুয়েবো লেওনের মোন্তেররেই শহরকে সেবা প্রদানকারী লাইট রেল দ্রুত পরিবহন ব্যবস্থা। এটি মেক্সিকোর মেট্রো ব্যবস্থাগুলির মধ্যে নবীনতম। ১৯৯১ সালে এর কার্যক্রম শুরু হয়। ২০০৮ সালের তথ্য অনুযায়ী মেট্রোটিতে ৭০টি বৈদ্যুতিক ট্রেন চলাচল করে এবং এগুলি বছরে প্রায় সাড়ে সাত কোটি যাত্রী পরিবহন করে।
বল্টিমোর মেট্রো সাবওয়ে
মেট্রো সাবওয়ে মার্কিন যুক্তরাষ্ট্রের ম্যারিল্যান্ড অঙ্গরাজ্যের বৃহত্তর বাল্টিমোর শহরকে সেবা প্রদানকারী দ্রুত পরিবহন ব্যবস্থা। নামে "সাবওয়ে" হলেও ট্রেনগুলি এর অর্ধেকেরও বেশি পথ মাটির উপর দিয়ে চলে।
শিকাগো ট্রানজিট অথরিটি
শিকাগো ট্রানজিট অথরিটির যা সিটিএ(Chicago Transit Authority, CTA) নামেও পরিচিত, তা হল যুক্তরাষ্ট্রের দ্বিতীয় বৃহত্তর ট্রানজিট ব্যবস্থা।
লস অ্যাঞ্জেলেস কাউন্টি মেট্রো রেল
মার্কিন যুক্তরাষ্ট্রের দ্বিতীয় বৃহত্তম শহর লস অ্যঞ্জেলেসের প্রধান দ্রুত পরিবহন ব্যবস্থা লস অ্যাঞ্জেলেস কাউন্টি মেট্রো রেল নামে (সংক্ষেপে মেট্রো রেল) পরিচিত। এটি লস অ্যাঞ্জেলেস কাউন্টিতে ৩টি সার্ফাস ট্রেন লাইন ও ২টি পাতাল ট্রেন লাইন চালায়।
মেট্রো রেলের সবচাইতে কর্মচঞ্চল লাইনগুলো হল রেড ও পার্পাল পাতাল ট্রেন লাইন:
মেট্রো রেল তিনটি লাইনে সার্ফাস রেল চালায়। এগুলো বেশির ভাগ রাস্তার পাশে দিয়ে চলে। কয়েক জায়গায় ট্রেনগুলো মাটির নিচে বা উচা কাঠামোতে চলে:
আরও দুই লাইন যাবে পূর্ব লস অ্যাঞ্জেলেস ও কাল্ভার সিটিও। এই দুই লাইনের নির্মাণ কাজটি ২০১০ সাল পর্যন্ত চলতে থাকবে।
নিওয়ার্ক লাইট রেল
নিওয়ার্ক লাইট রেল মার্কিন যুক্তরাষ্ট্রের নিউ জার্সি অঙ্গরাজ্যের নিওয়ার্ক শহরকে সেবা প্রদানকারী লাইট রেল-ভিত্তিক দ্রুত পরিবহন ব্যবস্থা।
এয়ার ট্রেন নিওয়ার্ক
এয়ার ট্রেন নিওয়ার্ক () ১.৯ মাইল বা ৩ কিমি দীর্ঘ মনোরেল ব্যবস্থা যা নিওয়ার্ক লিবার্টি আন্তর্জাতিক বিমানবন্দরকে নিউ জার্সি ট্রানজিট ও অ্যামট্র‌্যাকের উত্তর-পূর্ব করিডোরের নিওয়ার্ক লিবার্টি আন্তর্জাতিক বিমানবন্দর ট্রেন স্টেশনের সাথে সংযুক্ত করেছে।
ইউটিএ ট্র্যাক্স
ট্র্যাক্স (TRAX বা Transit Express) মার্কিন যুক্তরাষ্ট্রের ইউটাহ অঙ্গরাজ্যের একটি দুই-লাইনবিশিষ্ট লাইট রেল ব্যবস্থা যা সল্ট লেক সিটি, সাউথ সল্ট লেক, মারি, মিডভেল ও স্যান্ডি শহরগুলিকে সেবা প্রদান করছে। ইউটাহ ট্রানজিট অথরিটি ব্যবস্থাটি পরিচালনার দায়িত্বে আছে।
ওয়াশিংটন মেট্রো
ওয়াশিংটন মেট্রো (), প্রকৃত নাম মেট্রোরেল, মার্কিন যুক্তরাষ্ট্রের রাজধানী ওয়াশিংটন ডিসি এবং পার্শ্ববর্তী ম্যারিল্যান্ড ও ভার্জিনিয়ার কিছু এলাকাকে সেবা প্রদানকারী দ্রুত পরিবহন ব্যবস্থা। এটি নিউ ইয়র্ক শহর সাবওয়ের পরেই মার্কিন যুক্তরাষ্ট্রের ২য় ব্যস্ততম মেট্রো ব্যবস্থা।
ইউনাইটেড স্টেটস ক্যাপিটল সাবওয়ে সিস্টেম
ইউনাইটেড স্টেটস ক্যাপিটল সাবওয়ে সিস্টেম () মার্কিন যুক্তরাষ্ট্রের রাজধানী ওয়াশিংটন ডিসি শহরের ভূগর্ভে অবস্থিত তিনটি বৈদ্যুতিক লাইট রেল নিয়ে গঠিত দ্রুত পরিবহন ব্যবস্থা যা ইউএস ক্যাপিটোল ভবনকে হাউজ এবং সিনেট অফিস ভবনগুলির সাথে সংযুক্ত করেছে।
বুয়েনোস আইরেস মেট্রো
বুয়েনোস আইরেস মেট্রো (স্পেনীয় ভাষায়: Subterráneos de Buenos Aires) আর্জেন্টিনার রাজধানী বুয়েনোস আইরেস শহরে সেবা দানকারী একটি জনপরিবহন ব্যবস্থা। স্থানীয়ভাবে এটি সুবতে (Subte, "subterráneo" থেকে এসেছে) নামে পরিচিত।
বর্তমানে মেত্রোবিয়াস নামের বেসরকারী একটি কোম্পানি মেট্রোটির দেখাশোনা করছে। বুয়েনোস আইরেস মেট্রো লাতিন আমেরিকা, দক্ষিণ গোলার্ধ ও স্পেনীয়ভাষী বিশ্বের প্রাচীনতম মেট্রো। ১৯১৩ সালের ১লা ডিসেম্বরে এটি উদ্বোধন করা হয়।
বর্তমানে ব্যবস্থাটিতে ৫টি লাইন (A থেকে E ক্রমাঙ্কিত), এবং এদের মোট দৈর্ঘ্য ৪৮.৯ কিলোমিটার (২০০৪ সালের তথ্য অনুযায়ী)। মেট্রো ব্যবহারকারী দৈনিক যাত্রীসংখ্যা ১০ লক্ষেরও বেশি।
বেলু অরিজঁত মেট্রো
বেলু অরিজঁত মেট্রো () দক্ষিণ আমেরিকা মহাদেশের ব্রাজিলের দক্ষিণ-পূর্ব অংশের বেলু অরিজঁত শহরের একটি দ্রুতগামী গণপরিবহন ব্যবস্থা। ১৯৮৬ সালে ভূপৃষ্ঠস্থ মেট্রো হিসেবে এর যাত্রা শুরু হয়। মেট্রোটিতে বর্তমানে একটিই প্রধান লাইন, তবে দ্বিতীয় একটি শাখা লাইনের কাজ চলছে। মূল লাইনের দৈর্ঘ্য এবং এতে ১৯টি স্টেশন আছে। ১৬টি ট্রেন দৈনিক প্রায় ১ লক্ষ ৭৮ হাজার যাত্রী পরিবহনে রত।
ব্রাজিলিয়া মেট্রো
ব্রাজিলের রাজধানী ব্রাজিলিয়ার মেট্রো ব্যবস্থার নাম ব্রাজিলিয়া মেট্রো (Brasília Metro)। কোম্পানিয়া দু মেত্রুপোলিতানু দু দিস্ত্রিতু ফেদেরাল (Companhia do Metropolitano do Distrito Federal), সংক্ষেপে Metrô-DF মেট্রোটি পরিচালনা করে থাকে। মেট্রোটি ২০০১ সালে চালু করা হয়। এই মেট্রো ব্যবস্থায় ১০টি স্টেশন ও ২টি লাইন আছে। এগুলি সকাল ৬টা থেকে রাত ৮টা পর্যন্ত, সোম থেকে শুক্রবার পর্যন্ত খোলা থাকে। তবে প্রয়োজনের তুলনায় এই ব্যবস্থায় স্টেশনের সংখ্যা অনেক কম, ফলে ব্রাজিলিয়ার জনসাধারণ এখনও পুরনো বাস ব্যবস্থাই বেশি ব্যবহার করেন।
পোর্তো আলেগ্রে মেট্রো
দক্ষিণ ব্রাজিলের ৩৫ লক্ষ জনঅধ্যুষিত শহর পোর্তু আলেগ্রির মেট্রোর নাম পোর্তু আলেগ্রি মেট্রো (Trens Urbanos de Porto Alegre)।
১৯৮০ সালে মেট্রোটির লাইন বসানোর কাজ শুরু হয় এবং ১৯৮৫ সালে মেরকাদু ও সাপুকাইয়ার মধ্যে এটি উদ্বোধন করা হয়। এরপর ধীরে ধীরে এটিকে অন্যান্য লোকালয়েও সম্প্রসারিত করা হতে থাকে। বর্তমানে মেট্রোটির দৈর্ঘ্য ৩৪.৫ কিলোমিটার এবং এর স্টেশনসংখ্যা ১৭। এর উপর দিয়ে ২৫টি ট্রেন চলাচল করে। দৈনিক এক লক্ষেরও বেশি যাত্রী এই মেট্রো ব্যবহার করে থাকেন।
TRENSURB সংস্থা মেট্রোটি দেখাশোনার দায়িত্বে নিয়োজিত।
রিউ দি জানেইরু মেট্রো
রিউ দি জানেইরু মেট্রো ব্রাজিলের রিউ দি জানেইরু শহরকে সেবা প্রদানকারী ভূগর্ভস্থ রেল জনপরিবহন ব্যবস্থা। ১৯৭৯ সালে এটি প্রতিষ্ঠিত হয়। বর্তমানে এতে ৪১টি স্টেশন আছে। ৩টি আলাদা লাইনে প্রায় ৬ লক্ষ যাত্রী প্রতিদিন এটি ব্যবহার করেন।
সান্তিয়াগো মেট্রো
সান্তিয়াগো মেট্রো (স্পেনীয় ভাষায়: Metro de Santiago "মেত্রো দে সান্তিয়াগো") চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।
ভালপারাইসো মেট্রো
বালপারাইসো মেট্রো (, ডাকনাম "Merval" "মেরবাল") দক্ষিণ আমেরিকার রাষ্ট্র চিলির গ্রান বালপারাইসো নামক বৃহত্তর নগর অঞ্চলকে সেবা প্রদানকারী দ্রুত পরিবহন ব্যবস্থা। এটিতে একটিমাত্র লাইন আছে, যার দৈর্ঘ্য এবং এতে ২০টি বিরতিস্থল বা স্টেশন আছে। ২০১৫ সালে এটি প্রায় ২ কোটি যাত্রীকে 
সেবা প্রদান করে।
লিমা মেট্রো
লিমা মেট্রো () দক্ষিণ আমেরিকার পেরুর রাজধানী লিমা শহরের বিদ্যুৎচালিত দ্রুতগামী গণপরিবহন ব্যবস্থা। বর্তমানে এটিতে একটি দীর্ঘ লাইন ও ২৬টি স্টেশন আছে। প্রতিদিন ৩ লক্ষেরও বেশি যাত্রী এটি ব্যবহার করেন।
কারাকাস মেট্রো
কারাকাস মেট্রো (স্পেনীয় ভাষায়: Metro de Caracas "মেত্রো দে কারাকাস") ভেনেজুয়েলার রাজধানী কারকাস শহরের জন্য একটি দ্রুত জনপরিবহন ব্যবস্থা। সরকারী কোম্পানি কোম্পানিয়া আনোনিমা মেত্রো দে কারাকাস এটি নির্মাণ ও পরিচালনা করে। ১৯৬০-এর দশকে এর পরিকল্পনা করা হয়। ১৯৮৩ সাল থেকে এটি চালু হয়। প্রায় পুরো ব্যবস্থাটি ভূগর্ভস্থ এবং একটি পরিষ্কার নির্মাণকাজ হিসেবে এটি ভেনেজুয়েলার দেশবাসীর গর্ব। প্রতিদিন প্রায় ১৫ লক্ষ যাত্রী কারাকাস মেট্রো ব্যবহার করেন।
অলিম্পিক ক্রীড়াসমূহ
অলিম্পিক ক্রীড়া বলতে গ্রীষ্মকালীন ও শীতকালীন অলিম্পিক গেমসের অন্তর্ভুক্ত সমস্ত ক্রীড়াকে বোঝায়। বর্তমানে গ্রীষ্মকালীন ও শীতকালীন অলিম্পিক গেমস মিলিয়ে ৩৫টি ক্রীড়া, ৫৩টি ডিসিপ্লিন এবং ৪০০টিরও বেশি ইভেন্ট আছে।
আইওসি-ভুক্ত দেশসমূহের কোডের তালিকা
আন্তর্জাতিক অলিম্পিক কমিটি (আইওসি) অলিম্পিক গেমসে যে সব দেশসমূহ অংশগ্রহণ করে তাদের দেশের নাম প্রকাশের জন্য প্রত্যেক ক্রীড়াবিদ দলের দেশের কোড সংহ্মেপে তিনটি অক্ষর ব্যবহার করে থাকে। প্রতিটি কোড সাধারণত জাতীয় অলিম্পিক কমিটি চিহ্নিত করে থাকে, কিন্তু বেশ কিছু কোড অন্য ইনস্ট্যান্সের জন্য বিগত ক্রীড়ায় ব্যবহৃত হয়েছে, একাধিক জাতি সমন্নয়ে গঠিত ক্রীড়াবিদ দল অথবা ক্রীড়াবিদ দল যারা কোন জাতি প্রতিনিধিত্ব করে না।
কিছু সংখক আইওসি কোড আদর্শ আইএসও ৩১৬৬-১ আলফা-৩ কোড থেকে ভিন্ন। অন্যান্য ক্রীড়া প্রতিষ্ঠান, যেমন ফিফা, ফিবা বা কমনওয়েলথ গেমস ফেডারেশন, তারা তাদের নিজ দলকে প্রকাশের জন্য সংহ্মিপ্ত দেশ কোড ব্যবহার করে।
বর্তমান অলিম্পিক মুভমেন্টের মধ্যে ২০৬টি এনওসি (জাতীয় অলিম্পিক কমিটি) রয়েছে।
Twelve historical NOCs or teams have codes that are still used in the IOC results database to refer to past medal winners from these teams.
গ্রীষ্মকালীন অলিম্পিক গেমস
গ্রীষ্মকালীন অলিম্পিক গেম্‌স () একটি আন্তর্জাতিক বহু-ক্রীড়াবিশিষ্ট প্রতিযোগিতা। আন্তর্জাতিক অলিম্পিক কমিটি প্রতি চার বছর অন্তর এই প্রতিযোগিতার আয়োজন করে। প্রতিটি ক্রীড়ার জন্য এক বা একাধিক ইভেন্ট থাকে এবং প্রতিটি ইভেন্টের জন্য প্রথম স্থানাধিকারীরে স্বর্ণপদক, দ্বিতীয় স্থানাধিকারীকে রৌপ্যপদক এবং তৃতীয় স্থান অর্জনকারীকে ব্রোঞ্জের পদক প্রদান করা হয়। গ্রীষ্মকালীন অলিম্পিক গেমসের ঐতিহ্য ১৯০৪ সালে শুরু হয়।
সেরা দশটি দেশ থেকে তথ্যসূত্র অনুয়ায়ী এবং আন্তর্জাতিক অলিম্পিক কমিটির সরকারি তথ্য অনুযায়ী।
বিগত দেশগুলি
শীতকালীন অলিম্পিক গেমস
শীতকালীন অলিম্পিক গেমস হল একটি বড় আকারের আন্তর্জাতিক বহু-ক্রীড়া প্রতিযোগিতা যা প্রত্তেক চার বছর পর পর অনুষ্ঠিত হয়। শীতকালীন অলিম্পিক গ্রীষ্মকালীন অলিম্পিক গেমসের মত নয়, এর বৈশিষ্ট্য হল ক্রীড়াসমূহ তুষার ও বরফের উপর অনুশীলন করা হয়। শীতকালীন অলিম্পিক গেমসের প্রথম আসর বসে ফ্রান্সের চেমনিক্সে ১৯২৪ সালে। শীতকালীন অলিম্পিকের মূল পাঁচটি ক্রীড়া (যেগুলো আবার নয়টি বিভাগে বিভক্ত) ছিল ববস্লেইগ, কার্লিং, আইস হকি, নরডিক স্কিইং (এর বিভাগ গুলো হল মিলিটারি প্যাট্রোল, ক্রস কান্ট্রি স্কিইং, নরডিক কম্বাইন্ড এবং স্কী জাম্পিং) এবং স্কেটিং ( এর বিভাগ গুলো হল ফিগার স্কেটিং এবং স্পীড স্কেটিং।
শীতকালীন অলিম্পিকের সূচনা হয়েছিল মূলত তুষার ও বরফের বিভিন্ন খেলাকে উৎসাহ দেওয়ার জন্য যা গ্রীষ্মকালে আয়োজন করা প্রায় অসম্ভব। ফিগার স্কেটিং (১৯০৮ ও ১৯২০) এবং আইস হকির (১৯২০) ইভেন্টগুলো গ্রীষ্মকালের অলিম্পিকে অনুষ্ঠিত হয়েছিল। আন্তর্জাতিক অলিম্পিক কমিটি বরফের উপর হওয়া এই ক্রীড়াগুলোকে আরো ব্যাপক কলেবরে করার জন্য এই জাতীয় আরো ক্রীড়া ইভেন্ট তালিকায় যুক্ত করতে থাকে। ১৯২১ সালের লুসানে অনুষ্ঠিত অলিম্পিক কংগ্রেসে অলিম্পিকের একটি শীতকালীন আসর সুক্ত করার সিদ্ধান্ত গ্রহণ করা হয়। ফ্রান্সে প্যারিস গেমস অনুষ্ঠিত হওয়ার তিন মাস আগে ১৯২৪ সালে ফ্রান্সের চেমনিক্সে একটি শীতকালীন ক্রীড়া সপ্তাহ পালন করা হয় (আসলে ১১ দিন ধরে অনুষ্ঠিত হয়েছিল)। এই ক্রীড়া সপ্তাহটিই হল বিশ্বের প্রথম শীতকালীন অলিম্পিক গেমস। যদিও সেবার শীতকালীন এবং গ্রীষ্মকালীন আসর একই দেশে অনুষ্ঠিত পরিকল্পনা করা হয়েছিলো, আইওসি এই পরিকল্পনা পরবর্তীতে বাদ দেয় এবং ঘোষনা করে যে এর পর থেকে শীতকালীন এবং গ্রীষ্মকালীন অলিম্পিক প্রত্তেক চার বছর পর পর একই বছরে অনুষ্ঠিত হবে। আইওসির এই সিদ্ধান্ত ১৯৯২ সাল পর্যন্ত বহাল ছিল। ১৯৯২ সালের ফ্রান্স অলিম্পিকের পর থেকে শীতকালীন অলিম্পিক প্রত্তেক চার বছর পর পর এবং, গ্রীষ্মকালীন অলিম্পিকের ২ বছর পর অনুষ্ঠিত হয়।
১৮৯৬ গ্রীষ্মকালীন অলিম্পিক
১৮৯৬ গ্রীষ্মকালীন অলিম্পিক্‌স গ্রিসের রাজধানী অ্যাথেন্স শহরে অনুষ্ঠিত হয়। আধুনিক সময়ের এটি প্রথম অলিম্পিক ক্রীড়া প্রতিযোগিতার আসর।
১৯০০ গ্রীষ্মকালীন অলিম্পিক
১৯০০ গ্রীষ্মকালীন অলিম্পিক্‌স ফ্রান্সের প্যারিসে অনুষ্ঠিত হয়।
১৯০৬ গ্রীষ্মকালীন অলিম্পিক
১৯০৬ গ্রীষ্মকালীন অলিম্পিক্‌স গ্রিসের অ্যাথেন্সে অনুষ্ঠিত হয়। এটিকে আইওসি অলিম্পিয়াড হিসেবে স্বীকৃতি দেয়নি।
১৯০৮ গ্রীষ্মকালীন অলিম্পিক
১৯০৮ গ্রীষ্মকালীন অলিম্পিক্‌স যুক্তরাজ্যের লন্ডন শহরে অনুষ্ঠিত হয়।
১৯১৬ গ্রীষ্মকালীন অলিম্পিক
১৯১৬ গ্রীষ্মকালীন অলিম্পিক্‌স জার্মানির বার্লিনে অনুষ্ঠিত হওয়ার কথা ছিল, কিন্তু প্রথম বিশ্বযুদ্ধের কারণে এটি অনুষ্ঠিত হয়নি। ১৯১২ সালের ৪ জুলাই আন্তর্জাতিক অলিম্পিক কমিটির ১৪তম বৈঠকে বার্লিনকে স্বাগতিক শহর হিসেবে নির্বাচন করা হয়। স্বাগতিক শহরের মনোনয়ন তালিকায় ছিল আলেকজান্দ্রিয়া, আমস্টারডাম, ব্রাসেলস, বুদাপেস্ট ও ক্লিভল্যান্ড.
বার্লিনের ডাচেস স্টেডিয়ামের সংস্কার কাজ শুরু হয় ১৯১২ সালে। এর আগে এটি ছিল গ্রুনওয়াল্‌দ রেস কোর্স। এতে ১৮,০০০ দর্শক ধারণের উপযোগী করার পরিকল্পনা করা হয়। ১৯১৩ সালের ৮ জুন ১০,০০০ পায়রা উড়িয়ে স্টেডিয়ামটির উদ্বোধন করা হয়। উদ্বোধনী অনুষ্ঠানে অংশগ্রহণ করেন ৬০,০০০ মানুষ।
১৯১৪ সালে প্রথম বিশ্বযুদ্ধ শুরু হলে, অলিম্পিক কমিটি ধারণা করে নি যে তা কয়েক বছর চলবে। ফলে তাদের এই বছরের আয়োজন পরিত্যক্ত ঘোষণা করতে হয়।
১৯৫৬ গ্রীষ্মকালীন অলিম্পিক
১৯৫৬ গ্রীষ্মকালীন অলিম্পিক্‌স বা Games of the XVI Olympiad ১৯৫৬ সালে অস্ট্রেলিয়ার মেলবোর্নে অনুষ্ঠিত হয়।
১৯৮০ গ্রীষ্মকালীন অলিম্পিক
১৯৮০ সালের গ্রীষ্মকালীন অলিম্পিক গেমস প্রাক্তন সোভিয়েত ইউনিয়নের মস্কোতে অনুষ্ঠিত হয়।
১৯৮৪ গ্রীষ্মকালীন অলিম্পিক
১৯৮০ সালের গ্রীষ্মকালীন অলিম্পিক গেমস মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেস শহরে অনুষ্ঠিত হয়।
১৯৯২ গ্রীষ্মকালীন অলিম্পিক
১৯৯২ সালের গ্রীষ্মকালীন অলিম্পিক গেমস স্পেনের বার্সেলোনা শহরে অনুষ্ঠিত হয়।
১৯৯৬ গ্রীষ্মকালীন অলিম্পিক
১৯৯৬ সালের গ্রীষ্মকালীন অলিম্পিক গেমস মার্কিন যুক্তরাষ্ট্রের জর্জিয়া অঙ্গরাজ্যের আটলান্টা শহরে অনুষ্ঠিত হয়।
২০০০ গ্রীষ্মকালীন অলিম্পিক
২০০০ সালের গ্রীষ্মকালীন অলিম্পিক গেমস অস্ট্রেলিয়ার সিডনি শহরে অনুষ্ঠিত হয়।
২০০৪ গ্রীষ্মকালীন অলিম্পিক
২০০৪ গ্রীষ্মকালীন অলিম্পিক্‌স গেমস গ্রিসের অ্যাথেন্স শহরে অনুষ্ঠিত হয়।
১৯২৪ শীতকালীন অলিম্পিক
১৯২৪ সালের শীতকালীন অলিম্পিক ক্রীড়া প্রতিযোগিতা, যা প্রথম শীতকালীন অলিম্পিক নামে পরিচিত, ১৯২৪ সালে ফ্রান্সের শামোনিক্স-এ অনুষ্ঠিত হয়। এটিকে শুরুতে বলা হয়েছিল সোমেন দে স্পর দিভের (Semaine des Sports d'Hiver, "আন্তর্জাতিক শীতকালীন ক্রীড়া সপ্তাহ") যা ১৯২৪ গ্রীষ্মকালীন অলিম্পিক্‌স-এর সাথে সংঘটিত হয়েছিল। মূল ক্রীড়া প্রতিযোগিতাগুলি মোঁ ব্লা-র পাদদেশে শামোনিক্স (Chamonix), ওত-সাভোয়া এলাকায় ২৫শে জানুয়ারি ও ৫ই ফেব্রুয়ারির মধ্যে অনুষ্ঠিত হয়।
১৯২৮ শীতকালীন অলিম্পিক
১৯২৮ সালের শীতকালীন অলিম্পিক গেমস সুইজারল্যান্ডের সেন্ট মরিৎসে অনুষ্ঠিত হয়।
১৯৩২ শীতকালীন অলিম্পিক
১৯৩২ সালের শীতকালীন অলিম্পিক গেমস মার্কিন যুক্তরাষ্ট্রের নিউ ইয়র্ক অঙ্গরাজ্যের লেক প্লাসিডে অনুষ্ঠিত হয়।
১৯৩৬ শীতকালীন অলিম্পিক
১৯৩৬ সালের শীতকালীন অলিম্পিক গেমস জার্মানির বায়ার্ন রাজ্যের গার্মিশ-পার্টেনকির্শেন শহরে অনুষ্ঠিত হয়।
১৯৪০ শীতকালীন অলিম্পিক
১৯৪০ সালের শীতকালীন অলিম্পিক গেমস জাপানের সাপ্পোরো শহরে অনুষ্ঠিত হবার কথা থাকলেও দ্বিতীয় বিশ্বযুদ্ধ শুরু হবার কারণে সে বছর এটি অনুষ্ঠিত হয়নি।
শীতকালীন অলিম্পিকের পঞ্চম আসরের আয়োজক শহর হিসেবে জাপানের সাপ্পোরো শহরকে নির্বাচন করা হয় এবং ৩-১২ ফেব্রুয়ারি, ১৯৪০ সময় নির্ধারণ করা হয়। কিন্তু ১৯৩৭ সালে দ্বিতীয় সিনো-জাপানি যুদ্ধ শুরু হওয়ায় ১৯৩৮ সালের জুলাই মাসে জাপান আন্তর্জাতিক অলিম্পিক কমিটিকে এই আসরটি আয়োজনের অক্ষমতার কথা জানিয়ে কমিটির কাছে তা ফেরত দেয়। পরবর্তীতে ১৯৭২ শীতকালীন অলিম্পিক সাপ্পোরোতে আয়োজিত হয়।
আন্তর্জাতিক অলিম্পিক কমিটি সুইজারল্যান্ডের সেন্ট মরিৎজ শহরকে শীতকালীন অলিম্পিক আয়োজনের দায়িত্ব দেওয়ার সিদ্ধান্ত গ্রহণ করে। সেন্ট মরিৎজ এর পূর্বে ১৯২৮ শীতকালীন অলিম্পিক আয়োজন করেছিল। কিন্তু সুইস সংগঠক দল ও অলিম্পিক কমিটির মধ্যে মত পার্থক্যের কারণে আবার এই অলিম্পিক ফেরত নেওয়া হয়।
১৯৩৯ সালের বসন্তে অলিম্পিক কমিটি শীতকালীন এই অলিম্পিকের দায়িত্ব দেয় জার্মানির গারমিশ-পার্তেনকির্শেন শহরকে, যেখানে ১৯৩৬ শীতকালীন অলিম্পিক অনুষ্ঠিত হয়েছিল। নতুন সূচী অনুযায়ী ফেব্রুয়ারি মাসের ২-১১ তারিখে অনুষ্ঠিত হওয়ার সিদ্বান্ত নেওয়া হয়। তিন মাস পরে ১ সেপ্টেম্বর জার্মানি পোল্যান্ড আক্রমণ করে, যার ফলে দ্বিতীয় বিশ্বযুদ্ধ শুরু হয় এবং এই অলিম্পিক নভেম্বর মাসে পরিত্যক্ত ঘোষণা করা হয়। একইভাবে ১৯৪৪ শীতকালীন অলিম্পিকও ১৯৪১ সালে পরিত্যক্ত ঘোষণা করা হয়। যুদ্ধ পরবর্তী প্রথম অলিম্পিক গেম হয় ১৯৪৮ সালে সেন্ট মরিৎজে।
১৯৪৪ শীতকালীন অলিম্পিক
'১৯৪৪ সালের শীতকালীন অলিম্পিক ইতালির কর্তিনা দাম্পেৎসোতে ১৯৪৪ সালের ফেব্রুয়ারি মাসে অনুষ্ঠিত হবার কথা থাকলেও প্রতিযোগিতাটি অনুষ্ঠিত হয়নি। পরে ১৯৫৬ শীতকালীন অলিম্পিক কর্তিনা দাম্পেৎসোতে অনুষ্ঠিত হয়েছিল।
১৯৫২ শীতকালীন অলিম্পিক
১৯৫২ সালের শীতকালীন অলিম্পিক্‌স নরওয়ের অসলো শহরে অনুষ্ঠিত হয়।
১৯৫৬ শীতকালীন অলিম্পিক
১৯৫৬ সালের শীতকালীন অলিম্পিক্‌স ইতালির কর্তিনা দাম্পেৎসো-তে অনুষ্ঠিত হয়। রাশিয়া প্রথমবারের মত শীতকালীন অলিম্পিকসের অংশ নেয়।
কর্টিনা গেমস ছিল প্রথম শীতকালীন অলিম্পিক যার বহুজাতিক দর্শকের জন্য দূরদর্শন সম্প্রচার হয়েছিল।
১৯৬০ শীতকালীন অলিম্পিক
১৯৬০ সালের শীতকালীন অলিম্পিক্‌স মার্কিন যুক্তরাষ্ট্রের ক্যালফোর্নিয়া অঙ্গরাজ্যের স্ক ভ্যালি-তে অনুষ্ঠিত হয়।
১৯৬৮ শীতকালীন অলিম্পিক
১৯৬৮ শীতকালীন অলিম্পিক্‌স ফ্রান্সের গ্রনোবল শহরে অনুষ্ঠিত হয়। নরওয়ে সর্বোচ্চ ৬টি স্বর্ণপদক জেতে।
১৯৭২ শীতকালীন অলিম্পিক
১৯৭২ শীতকালীন অলিম্পিক্‌স জাপানের সাপ্পোরো শহরে অনুষ্ঠিত হয়। সোভিয়েত ইউনিয়ন সর্বোচ্চ ৮টি স্বর্ণপদক জেতে।
১৯৯৪ শীতকালীন অলিম্পিক
১৯৯৪ শীতকালীন অলিম্পিক্‌স নরওয়ের লিলেহামার শহরে অনুষ্ঠিত হয়। রাশিয়া সর্বোচ্চ ১১টি স্বর্ণপদক জেতে।
১৯৯৮ শীতকালীন অলিম্পিক
১৯৯৮ শীতকালীন অলিম্পিক্‌স জাপানের নাগানো শহরে অনুষ্ঠিত হয়। জার্মানি সর্বোচ্চ ১২টি স্বর্ণপদক জেতে।
২০০২ শীতকালীন অলিম্পিক
২০০২ শীতকালীন অলিম্পিক্‌স মার্কিন যুক্তরাষ্ট্রের ইউটাহ অঙ্গরাজ্যের সল্ট লেক সিটি শহরে অনুষ্ঠিত হয়। নরওয়ে সর্বোচ্চ ১৩টি স্বর্ণপদক জেতে।
২০১০ শীতকালীন অলিম্পিক
২০১০ শীতকালীন অলিম্পিক্‌স কানাডার ভ্যানকুভার শহরে অনুষ্ঠিত হয়েছে।
২০১৪ শীতকালীন অলিম্পিক
২০১৪ শীতকালীন অলিম্পিক্‌স রাশিয়ার সোচি শহরে অনুষ্ঠিত হয়েছে।
গীতিনাট্য
গীতিনাট্য () পাশ্চাত্যে জনপ্রিয় এক প্রকারের গীতিনির্ভর নাটক। এটি পশ্চিমা শাস্ত্রীয় সঙ্গীতের একটি শাখা। এর উদ্ভব ইতালিতে,পরে সমগ্র ইউরোপে ছড়িয়ে পড়ে। মূলত মঞ্চনাটক ঘরানার মঞ্চ, অভিনয়, পোশাকসজ্জা এবং কখনো নৃত্য সহকারে এই গীতিনাট্য পরিবেশিত হয়।
ম্যাথু পেরি
ম্যাথু ল্যাংফোর্ড পেরি (জন্ম আগস্ট ১৯, ১৯৬৯) একজন মার্কিন অভিনেতা। তিনি ফ্রেন্ড্‌স নামক জনপ্রিয় টিভি সিরিজে অভিনয়ের জন্য খ্যাতি অর্জন করেন। ২০১৫ সালে তিনি দ্য ওড কাপল টিভি ধারাবাহিকে অভিনয় করেন।
ফেডারেল ব্যুরো অব ইনভেস্টিগেশন
ফেডারেল ব্যুরো অফ ইনভেস্টিগেশন বা এফবিআই মার্কিন যুক্তরাষ্ট্রের কেন্দ্রীয় গোয়েন্দা সংস্থা। এটি মার্কিন আইন মন্ত্রণালয়ের অধীনে পরিচালিত হয়। বিশ্বস্থতা, সাহস, বিশুদ্ধতা এই তিনটি লক্ষ নিয়ে কাজ করে এফবিআই। ওয়াশিংটন ডিসির জে ইজার হভার ভবনের এফবিআইয়ের প্রধান কার্যালয় অবস্থিত।
১৯০৮ সালে ব্যুরো অব ইনভেস্টিগেশন (বিওআই) নামে প্রতিষ্ঠিত হয় এফবিআই। ১৯৫৩ সালে এ নাম পরিবর্তন হয় এবং নাম হয় ফেডারেল ব্যুরো অফ ইনভেস্টিগেশন (এফবিআই)। ২০১০ সালে এফবিআইয়ের বাজেট ছিলো ৭.৯ বিলিয়ন ডলার যার মধ্যে ৬১৮ মিলিয়ন ডলার খরচ করা হয় সন্ত্রাসবাদ দমন, সাইবার ক্রাইমের বিরুদ্ধে কার্যক্রম, প্রশিক্ষন কর্মসূচি ইত্যাদি। 
মূলত এফবিআইয়ের প্রধান কার্যক্রমের মধ্যে রয়েছে যুক্তরাষ্ট্রের নিরাপত্তা, ফেডারেল, স্টেট, মিউনিসিপাল এবং আন্তর্জাতিক সংস্থা এবং সহযোগিদের সাহায্য করা।